text:
Ne Ðeviwo Le Nu Xam Le Wo Dzila Ƒe Ku Ta
Ðe nèle nu xam le wò fometɔ aɖe fe ku ta? Ne nenemae la, nu kae akpe ɖe ŋuwò nànɔ te ɖe enu? De ŋugble tso ale si Biblia kpe ɖe sɔhɛ etɔ̃ aɖewo ŋu wote ŋu nɔ te ɖe kuxi ma nu la ŋu kpɔ.
NU SI ME DAMI TO
Gbã la, ɖeko wòwɔ abe ta koe nɔ papa ɖum ene. Gake esi papa fe vevesesea dzi ɖe edzi la, nɔnye yɔ dɔnɔkɔʋu. Megaɖoa ŋku ale si dɔnɔgbɔkpɔlawo kɔe dzoe la dzi kokoko. Nyemenya be emae anye zi mamlɛtɔ si makpɔe o. Le ŋkeke etɔ̃ megbe la, ʋukametetedɔ wu papa. Ƒe ade koe mexɔ ɣemaɣi.
Megabua fɔ ɖokuinye le papa fe ku ta. Megaɖoa ŋku ale si dɔnɔgbɔkpɔlawo kɔe dzoe la dzi eye mebiaa ɖokuinye be: ‘Nu ka tae metɔ ɖi ko nɔ wo kpɔm? Nu ka tae nyemewɔ naneke tso eŋu o?’ Ne mekpɔ ame tsitsi siwo nye dɔnɔwo la, mesusuna be, ‘Nu ka tae woawo le agbe eye papa ya ku?’ Esi ɣeyiɣiawo va nɔ yiyim la, nɔnye kpe ɖe ŋunye mete ŋu fo nu tso nye seselelãmewo ŋu. Esi míenye Yehowa Ðasefowo taa, míafe hamea me tɔwo na kpekpeɖeŋu geɖe mí.
Ame aɖewo susuna be ne afɔku aɖe dzɔ la, woate ŋu axa nu sẽe ko wòafa na ame, gake menɔ alea le gonyeme o. Nyemexa nu boo o va se ɖe nye fewuiwo me hafi.
Aɖaŋu si maɖo na sɔhɛ siwo dzila aɖe ku na ye nye be, “Gblɔ nu si me tom nèle la na ame aɖe. Ne ègblɔ nu siwo me tom nèle na ame aɖe kaba la, ate ŋu aɖe vi na wò.”
Nyatefee, esesẽ nam be fofonye mele agbe hafi meɖo ɣeyiɣi vevi siawo me le nye agbe me o. Gake ŋugbe si Biblia do le Nyaɖeɖefia 21:4 si gblɔ be etefe madidi o Mawu “atutu aɖatsi sia aɖatsi ɖa le [míafe] ŋkume, eye ku maganɔ anyi akpɔ o, konyifafa kple ɣlidodo kpakple vevesese hã maganɔ anyi o” la faa akɔ nam.
NU SI ME DERRICK TO
Nu vevi aɖewo siwo dzi meɖoa ŋkui le fofonye ŋue nye ale si nye kplii míedea tɔfo kple ale si míeva tsia towo dzi dɔna. Toawo dzi nɔnɔ doa dzidzɔ nɛ.
Dzidɔ nɔ fu ɖem na fofonye; meɖo ŋku edzi be meva srãe kpɔ le kɔdzi zi ɖeka eve aɖewo le nye ɖevime. Gake nyemenya be efe dɔa sesẽ nenema gbegbe o. Dzidɔa wu fofonye esi mexɔ fe asieke.
Esi wòku la, avifafa dzi koe menɔ. Ðeko helehele tsi akɔ nam eye nyemedi be mafo nu na ame aɖeke o. Nyemese le ɖokuinye me alea kpɔ o eye naneke wɔwɔ megadzroam o. Sɔhɛwo fe habɔbɔ si me menɔ le sɔleme la me tɔwo fa akɔ nam le gɔmedzedzea me gake wova dzudzɔ. Nya siwo wogblɔna fe ɖewoe nye, “Fofowò fe ɣeyiɣie de” alo “Mawue yɔe” alo “Fifia ele dzifo.” Nya mawo mena nye dzi dze eme o, gake nyemenya naneke tso nu si Biblia fia tso nya mawo ŋu o.
Emegbe Yehowa Ðasefowo va nɔ Biblia srɔ̃m kple nɔnye eye nye kple fonye hã míeva te nua sɔsrɔ̃. Míesrɔ̃ nu tso nɔnɔme si me ame kukuwo le kple tsitretsitsi fe ŋugbe si Mawu do si faa akɔ na ame la ŋu. (Yohanes 5:28, 29) Gake mawunyakpukpui si kpe ɖe ŋunye wue nye Yesaya 41:10, afi si Mawu gblɔ le be: “Mègavɔ̃ o, elabena meli kpli wò. Mègatsi dzi o, elabena nyee nye wò Mawu. Mado ŋusẽ wò; makpe ɖe ŋuwò.” Enyanya be Yehowa li kplim la fa akɔ nam ŋutɔ ɣemaɣi eye egafaa akɔ nam fifia.
NU SI ME JEANNIE TO
Kansa wu nɔnye esi mexɔ fe adre. Ðeko wònɔ abe drɔ̃e kum menɔ gbe ma gbe ene. Meɖo ŋku edzi be eku le afe me eye tɔgbuinye kple mamanye nɔ anyi hafi wòku. Eye ame sia ame nɔ anyi kpoo. Meɖo ŋku edzi hã be koklozi tɔtɔe míeɖu fiẽ ma. Mese le ɖokuinye me be evɔ nam.
Mesusui ɣemaɣi kple fe aɖewo megbe be, ele be manɔ te sesĩe le nɔvinyenyɔnuvia ta. Eya ta nyemekɔa nu le nye seselelãmewo dzi o. Nenema ko megawɔnɛ va se ɖe egbe, nyemefoa nu tso nu siwo doa vevesese nam la ŋu o, evɔ menya be esia medea ame fe lãmesẽ dzi o.
Meɖo ŋku ale si Yehowa Ðasefowo fe hame si le míafe nutoa me ɖee fia be yewolɔ̃ mí eye wokpe ɖe mía ŋu la dzi. Togbɔ be míedze kpekpeawo dede le Fiaɖufe Akpata me medidi o hã, mía nɔvi siwo le hamea me kpe ɖe mía ŋu abe ɖe wodze si mí fe gbogbowo ene. Papa meɖa fiẽnu o hena fe ɖeka sɔŋ elabena ame aɖe tsɔa nuɖuɖu vanɛ na mí fiẽ sia fiẽ.
Mawunyakpukpui aɖe si dzi meɖoa ŋkui ye nye Psalmo 25:16, 17. Hakpalaa fo koko na Mawu le afi ma be: “Trɔ ɖe ŋunye, ne nàve nunye, elabena metsi akogo, eye metsi asi. Nye dzimexaxawo dzi ɖe edzi; ɖem tso nye xaxawo me.” Efaa akɔ nam be manyae be ne èlé blanui la, ame aɖe li akpe ɖe ŋuwò. Mawu akpe ɖe ŋuwò. Biblia fe kpekpeɖeŋu wɔe be nyemena ta o eye mena nye susu le nu nyuiwo abe tsitretsitsi mɔkpɔkpɔ si ŋu Biblia fo nu tsoe si faa akɔ na ame ene la ŋu. Mɔkpɔkpɔ le asinye be magakpɔ nɔnye ake eye mava nya nu geɖe tso nɔnye si le lãmesẽ blibo me la ŋu le paradiso me le anyigba dzi.—2 Petro 3:13.
Ne èdi be yeanya nu geɖe wu tso Biblia me gbedeasi si faa akɔ na ame siwo le nu xam ŋu la, ekema wɔ agbalẽ si nye “Ne Wò Lɔlɔ̃tɔ aɖe Ku” fe kɔpi le internet dzi. Ʋu www.jw.org/ee eye àkpɔe le AGBALẼWO > AGBALẼWO KPLE AGBALẼ GBADZAWO.


c: text/html

text:
EJUKƆNWO GBEFANƉEƉE SƆSƆ ACƐ AGBETƆTƆWO ŊÚ
EŊYƆFƆNU
Sɔsó egbexɔxɔ do amɛnyinyi to alɔkpa ɖekpo kpwimɛ kodo enusɔsɔ ci wò yi dogù wawa do eseji ko fàfà le ègbɛ̀mɛ̀,
Sɔsó eɖemasɔ le agbetɔ yɔyɔ be agbetɔ mɛ ci yi dɔn kanlinnuwawa va egbɛmɛ, yi agbetɔ fɔn egu, yi shinxomɛ, ehɔnwo yi dɔ yi ejukɔnwo ɖé egbefan be agbetɔwo le vo a xonuxonu, a vo a xɔse, a gbédɔn a gu aya le ekɔ,
Sɔsó agbewɔxɛ kpɔkpɔ do ese ji ɔ, e le veviɖe be wo de ɖo a ʒin amɛji; nɔ de nyi nɛnɛ ɔ, agbetɔ a va sɔ ezɔ ta, a sɔ nyidɔn le akɔn, a fɔngu do eganwuamɛ kodo amɛtafudotɔwo ji,
Sɔsó ŋusɛndodo nɔ ɖekawawa ko exlɔdodo a yi ŋukɔ le ejukɔnwo gblamɛ,
Sɔsó enyɔ ciwo yi le esewemamɛ wowo ejukɔn ciwo yi do ƉEKAWAWAGBƐ gbé ɖegbefan yi nu be yewo kando agbetɔ cɛwo ji, le amɛnyinyi ko eyi wanawomɛ, lé ŋusuwo kodo nyɔnuwotasɔwɛmɛ, yi yewo sɔ egbe ɖo eju nɔ nɔnɔmɛ, ŋukɔyiyi, nɔ agbemɛnɔnɔ a nyɔ nɔ amɛ kpu, nɔ agbetɔ a kpɔ vovo a wa enu ci yi drwi,
Sɔsó ejuwo kodo wowo kplekplegbɛ gbesosomɛ, nɔ wo a sɔ na bubu agbetɔ, a mi dàdà le eyi cɛwo ji nɔ agbetɔ a vo fàfà,
Sɔsó dandandanmɛ ɔ, gbɔhwe agbe tɔwo a wa do egbèfan lɔ ji ɔ, wo ɖo a ɖó susu ɖekɛ do acɛ kodo vovokpɔkpɔ lɔ wo ji.
EYITAƉO
BƆBƆGAN ƉE EGBEFAN CƐ sɔso acɛ agbetɔtɔwo ŋu;
Egbefanɖeɖe cɛ yi nyi ejukɔnwo, pleŋu dɔ, yi wo a wa nɔ, yi amɛshyamɛ kodo wowo bɔbɔwo a ɖo nɔ eŋukuvi, a tekpɔ, sɔto enukplankplan ko eŋununyanya gomɛ, a tekpɔ nɔ amɛbubu ko vovokpɔkpɔ a yi amɛshyamɛ kodo wowo bɔbɔwo a ɖo nɔ eŋukuvi, a tekpɔ, sɔto enu kplankplan ko eŋununyanya gomɛ, a tekpɔ nɔ amɛbubu ko vovokpɔkpɔ a yi ŋuko keŋu nɔ, le blɛwublɛwumɛ ɔ, edɔ lɔwo a nyi wawa le ejukplekple lɔwo mɛ, nɔ wo a zan wo nyɔnɔnwitɔ le amɛ ciwo yi do kple kplegbɛ lɔwo xwe kodo amɛ ciwo yi wo sɔ do alɔmɛ nɔ wo nɔ́ wo a kpa acɛ nɔ wo.
Akpa 1
Agbetɔwo pleŋu vanɔ gbɛmɛ ko vovoɖeka gbeswɛgbeswɛ, sɔto amɛnyinyi ko acɛwo gomɛ; wo xɔnɔ susunywin ko jimɛnywi so esexwe. Wo ɖo a wɛ nɔvi ɖaɖa wowo nɔnɔwo gbɔ.
Akpa 2
Amɛɖekpokpwi ɖo a kpɔ nyɔna le acɛ ko vovo ciwo yi le egbe fanɖeɖe cɛ lɔ mɛ. Amɛɖe de ɖo egbe a mɔ akɔ, gbaza, ŋusukonyɔnunyinyimɛ, egbe, sɛ̀nsɛ̀n, politikinyɔ alo enyɔbuɖewo ci yi kan agbetɔ, dɔkun, jijixwe alo enyɔ alɔkpabuɖe yi a na yi agbetɔ da kpɔ nɛnɛhan nyɔna.
Sɔ́ zeto yɛnu ɔ, wo de ɖo egbe a zɔndo politikise alo jejeshi le xixemɛ nɔ eju amɛɖeétɔ nu a ɖe eju lɔ do akpo. Nɔ eju cimɛ amɛlo so xɔ ablɔɖe can e le ejubuugɔnmɛ can, ɖe le yiɖekishi can alo ɖe ɖo egbe a zan yiɖeki le ci e drwi nɛnɛ can ɔ wo ɖe ɖo egbe a ɖidoakpo.
Akpa 3
Amɛɖekpokpwi ɖo nɔ agbenɔnɔ le vovokpɔkpɔ ko kandoji amɛnutɔtɔ mɛ.
Akpa 4
Amɛɖe ɖe ɖo egbe a sɔ ehalɔ wa ahwashi alo kannumɔ; agbetɔ a sɔ wa ahwashi alo kannumɔ le alɔɖekpo kpwinu nyi ese.
Akpa 5
Wo ɖe ɖo a ɖe efun nɔ agbetɔ, kpɔ wo ɖa do aya nɔ agbetɔ, a wa xomɛvevenu, elannu alo enuɖèagbetɔkpɔtɔ nuwo kodo mɛɖekpokpwi.
Akpa 6
Amɛɖeka ɖo egbe a nya le afiɖekpokpwi mɔ agbetɔnyinyi yeetɔ ɖo acɛ kodo ese ciwo wo ɖo a nyi.
Akpa 7
Le ese nukɔ ɔ, agbetɔwo pleŋu nyi enuɖekɛ, é le gbeswɛgbeswɛ; wo ɖo egbe nɔ cɔndoji alo nyɔna esetɔwo gbeswɛgbeswɛ. Wo pleŋu ɖo egbe nɔ cɔndoji ɖekɛŋumɛ egacìmɛ yi wo ɖeɖeɔ voklan do enumowɛ a sɔ gban egbefanɖeɖe cɛ lɔ kodo wanaɖekpokpwi ci a na yi wo a gbin.
Akpa 8
Agbetɔɖekpokpwi ɖo egbe a je ehwɛ le kojoɖoxu eyijumɛtɔ ci gbɔ a je ehwɛ le dru nɔ wo gban acɛ alɔmajeŋu ciwo ese gangan alo ese gbaliɖekpokpwi ni wo.
Akpa 9
Wo ɖe ɖo egbe ci a le amɛ gbali gbali enuɖemawamawa, akpaŋu sɛnsɛntɔ a sɔ do egamɛ alo a do ese a sɔ nyi ti le eyijumɛ.
Akpa 10
Agbetɔɖekpokpwi ɖo acɛ, le egbe sɔswɛ koŋu mɛ yi enyɔ ci nu ɔ yi e le ɔ, wo a si ni shigbe le wo a se amɛbuwotɔ nɛnɛ, le ahwamɛ le kojoɖotɔ ciwo ji wo ɖa ʒin, yi wo a nɔ enyɔji, wo ɖa nɔ agbetɔji. Le eganɔmɛ ɔ, kojoɖotɔlɔ a nu acɛ kodo esekɔnyinyi eyitɔwo ni alo adodwi ci le enyɔ vwin ciyi byɔ etodɔndɔn ciwo yi wo ɖoɖo ɔ ni.
Akpa 11
- Nɔ wo ɖo enyɔvwin ciwo byɔ etodɔndɔn nɔ amɛɖe ɔ, gbɔxwe ese a xo mɛlɔɔ, kojoɖotɔwo ɖo a ɖefyɔ le ahwamɛ, le esemɔnu mɔ nɛnɛhamɛ ɔ, yɛ wa enyɔvwin ci yi byɔ etodɔndɔn nyawo, maɖefyɔ godu ɔ, wo ɖe ɖo egbe a mɔ mɛlɔ wa nɛnɛhamɛɛ nu. Le kojo lɔ ɖoxu ɔ, wo ɖo a tekpɔ a hwlingan le ese nyikɔmɛ gbɔxwe a glo.
- Wo ɖe ɖo egbe a sɔ ese xo amɛɖe nɔ enyɔ alo enumaɖoeŋi ci yi ese eju lɔ tɔ alo ese ejuwo pleŋutɔ ɖe gbe le hwecinu wo wa enu lɔ. Nɛnɛke ɔ, ese ɖe xo enuvwin ci yi byɔ etodɔndɔn ɖeɔ, ese hunnɔ yi wo a sɔ xo amɛci yi je agɔ lɔ le hwenɔnunɛ; wo ɖa dɔn eto nɔ amɛlɔ wugan eto ci ese hwenɔnutɔ lɔ byɔ.
Akpa 12
Wo ɖe ɖo a sɔ tafutafu a yi je amɛbunyɔmɛ a sɔ xoɖyi yi ko eyi mɛwo, eyi nuwo nɛnɛke ɔ, ganwuamɛtɔ ɖe de ɖo àcɛ aʒin amɛbu wenawo ji a hlɛn, yi a gbe sɔ gble nyikɔ ni; ese lɔ, gbe nɛnɛ wanawo.
Akpa 13
- Amɛɖe kpokpwi ɖo acɛ vo, a dyi sa a yi afi ci yi drwi; nɛnɛke yi e ɖo acɛ a ɖo nɔxu le eju ɖe kpokpwi mɛ.
- Amɛɖe kpokpwi ɖo acɛ a to le eju ɖe kpokpwi mɛ: e senŋ to le eyi ntɔ jumɛ a yi kaka a gbe trɔ gbɔ va mɛ fafɛɖe.
Akpa 14
- Nɔ eganwuamɛcɛkpatɔwo je egamɛ nɔ amɛɖe ɔ, nɔ amɛ lɔ a sɔ senŋu a hwlɛn eyi ta ɔ, e ɖogbe a byɔ bexu eju ɖe kpokpwi yi eju lɔ ɖo a xwɛ fafa ɖe.
- Nɔ amɛɖe je esenu mɛ nyao ɔ, acɛ ejukɔnwo pleŋutɔ ciɖe de nagbe be yi le shito a yi eju bu mɛ.
Akpa 15
- Amɛɖe kpokpwi ɖo a nyí ejuɖekamɛvi.
- Eganwuamɛcɛkpatɔ ɖe de ɖo acɛ yi a gbe nɔ eyi jumɛtɔ ɖe be yi da gbe nyi yewo jumɛvi; nɛnɛke de ɖo acɛ yi a gbe ni be yi ŋu gbe sɔ eju bu a trɔ eju hɔn mɛ vi.
Akpa 16
- Le asuɖeɖe alo nyɔnuɖeɖe gamɛ ɔ, ɖekajɛ ko cugbejɛ ciwo yi nyi akɔbunɔwo, ejubujubumɛtɔwo alo sɛnsɛn ebuebu mɛ tɔ wo ɔ, wo sɛnŋ ɖe wo nɔnɔ wo, yi a sɔ egbe ɖo eju a gbaku. Acɛ ɖeka nmɛ yi wo ɖo le enushyanumɛ so ɖeɖe hwenu kaka va sɔ yi wo ɖekiwo gbegbe hwenu.
- Amɛ ciwo yi jiji a ɖe wo nɔnɔwo ɔ, wo vi ɖo a na egbeta ɖekaŋumɛ gbɔhwe eju a nya be wo ɖe wo nɔnɔwo nyao.
- Wõ jitɔwo yi nyi ŋuklɛn alo esha ci yi a le nkɔ nɔ wo: nɛnɛke yi wo ɖo a nyi kuku le eta nɔ wo nɛ.
Akpa 17
- Amɛ ɖeka kpaŋ yɔ a, alo e le egbɛbɔbɔmɛ yɔ ɔ, e ɖo acɛ do eyi ntɔ nuji.
- Acɛ ɖe kpokpwi de ɖo a xɔ amɛŋutɔnu leshi ko akpasɛnsɛn.
Akpa 18
Amɛɖe kpokpwi ɖo acɛ a vo le enu ci yi druii le eyi tamɛ, ejimɛ ko sɛ̀nsɛ̀n kpaxwe; e sɛnŋu gbé ɖɔli sɛ̀nsɛ̀n kodo eyi susu lɔ wo, alo a ɖe wo to nɔ eju a jeshi; e sɛnnu like nɔ sɛnsɛn ko susu lɔwo a dɔn amɛwo bɔ do eyi ɖeki ŋu sɔ to nukɔyiyi le enukplankplan enuwawa, kodo sɛnsɛn alo sɛnsɛnwanawo pleŋu ŋu.
Akpa 19
Agbetɔ ɖekpokpwi ɖo acɛ a vo le eyi susu alo eyi tamɛbubumɛ; e ɖo acɛ a vo a nu enyɔ ci yi le susumɛ ni nɔ eju a se; e ɖo acɛ a ji gɔnmɛ nɔ enuwo ko enyɔwo, a to emɔwo keŋukeŋu ji a drá wo nɔ xìxè kòŋunɛ alo ejuwo kpu a se; enuɖe kpokpwi ɖe ɖo a doŋuklɛn alo vɔnvɔn ni.
Akpa 20
- Agbetɔ ɖekpokpwi ɖo acɛ a vo le bɔbɔwawa kodo egbɛ ci yi gbe ahwawawanyɔwo gbɔ.
- Wo de ɖo a sɔ eganwuamɛ a sɔ lɔn amɛ do ehabɔbɔɖemɛ.
Akpa 21
- Amɛɖe kpokpwi ɖo a sɔ eyi fɔ cute a kpankɔn le eyi ju ŋukɔyiyi wanawo mɛ, alo a nagbe nɔ amɛbu a wɛ.
- Sɔ to edɔwa gɔmɛ ɔ, amɛwo pleŋ ɖo a kpɔ texwe gbeswɛgbeswɛ.
- Ejukɔnwo drodro ɔ, eyi a nyi esha le ŋukɔ nɔ ejuwomɛcɛkpakpa. Eyi ji yi wo ɖo a zɔn nɔ nɔ akɔdadawo do jɔjwɛ ji gamɛgamɛ.
Akpa 22
Ameɖekpokpwi le egbɛmɛ ɖo a vo faa a kpɔ nyɔna sɔso alɔdowomɛ, alɔdo hɔnwo a na yi a kpɔ vivivi le acɛ ciyi kan dɔkunmɔwo, agbetɔ eŋunuyanya ciwo de ɖo a hwedo amɛ, yi a na ŋukɔyiyi nɔ amɛnyinyi le hlɔn hlɔn eju ɖekaɖeka ko wowoxlɔwawamɛ. Nɛnɛhamɛ hlɔnhlɔn ko exlɔwawa kan dɔkun eju ɖekaɖekatɔ.
Akpa 23
- Amɛɖe kpokpwi ɖo a wa edɔ ci yi je kodi le jumɛ, yi a kpɔ nyɔna ciwo yi le edɔ lɔ wawamɛ.
- Evototo ɖekpokpwi de ɖo a nɔ ehocucumɛ nɔ edɔ ɖekamuwatɔwo.
- Edɔfɛncu ɔ, e ɖo a sun edɔwatɔ ko eyi xomuwo, vɔ nɔ da sunɔ, wana bu ɖewo ɖo a le e jumɛ a sɔ na wo vovo.
- Edɔwatɔ ɖekpokpwi ɖegbe a ɖo edɔwatɔwobɔbɔ ci yi drwi mɛ a sɛn ŋu a gbe nɔ amɛtafu.
Akpa 24
Edɔwato ɖekpokpwi ɖo a ɖó gbɔngbɔn hwenu a sɔ vo, edɔwagamɛwo ɖo a nyi dredremɛ. Le exwekpegbɔnjwiin eyi tɔwo mɛ ɔ, wo ɖo a cu nɔ efɛn ni.
Akpa 25
- Amɛɖe kpokpwi ɖo a ɖo enu ci yi a sɔ kpɔ eyi ko eyi xomuwoji sɔto lanmɛsɛn, enuɖuɖu, acɔɖɔɖɔ, xɔmɛnɔnɔ, dotoxweyiyi ko alɔdoamɛjudɔwaxu ciwo a na yi wo a vo; wo ɖo a nɔ godu ni le edɔmakpɔwa gamɛ, edɔlehwenu, le ekpoxɔmɛ, nyɔxomɛ, nɛnɛke le enuwanu ciwo yi de so eyiŋutɔ drodro ŋu wo hwenu.
- Alɔdu ɖe ɖo a li nɔ evijitɔwo ko wo vi. Evi ci yi asu ko ashi ji ji ko ci yi wo ji le gbanji wo ɔ, wo sɔ enu le ejumɛ, yi evototo ɖe de ɖo a nɔ wo mɛ.
Akpa 26
- Amɛɖe kpokpwi ɖo a yi sukulu a xɔ enunyanya gbaligbali, e glo ka ka can ɔ, a xɔ enunyanya gɔnmɛtɔ dandandan. Alɔnudɔ kplanxu sukulu wo ɖo a ni nɔ amɛ kpu. Sukuluganwo ɔ, wo ɖo a hun wo nɔ amɛ ciwo ŋununyanya je àbà hɔn mɛ nɔ.
- Sukulu ɖo a na wo a nyaŋunu sɔ to agbetɔbubu gomɛ. E ɖo a na yi wo a nya be enusɔkeamɛ, exlɔwawa le ejuwo glamɛ akɔwo alo sɛnsɛn wo gblamɛ kodo ejuwokplekplegbɛ nuwanawo ci wo a na yi vovo a nɔ gbɛmɛ, enu hɔnwo ɔ, enu vevi yi wo nyi.
- Kplankplan ciha ŋumɛ yi ɖeviwo a xɔ ɔ, e ɖo a nyi wo jitɔwo nyɔ.
Akpa 27
- Agbetɔɖekpokpwi ɖo a vo a wa emumumunuwo kodo eyitɔwo, akpɔ jìjɔ̀le aɖaŋuɖoɖodɔwo gbɔ, keŋu a nɔ waxu nɔ ŋukɔyiyi sɔto enudwi kuku gomɛ kodo wanywi ciwo yi a to le mɛ.
- Amɛɖekpokpwi ci yi nyi edɔɖewatɔ ɖogbe a hwlɛn wananywi ciwo yi to le eyi nudwikuku gomɛ, eyi ɖaŋuɖoɖowema ko eyi ɖaŋu gomɛ.
Akpa 28
Ameɖekpokpwi ɖogbe a byɔ be hannyahannya ŋugbe nɔ ejumɛ, nɔ wo a zɔn do acɛ kodo vovokpɔkpɔ ciwo yi zé le gbefanɖeɖe cɛmɛ, sɔso agbetɔnɔnɔmɛ gbe sɔso ejukɔnwonɔnɔmɛ.
Akpa 29
- Amɛɖekpokpwi ɖo a wa edɔ nɔ eyiju cimɛ yi eyi nɔnɔmɛ alo eyigbetɔnyinyimɛ a to le, le vovokpɔkpɔ kodo ŋukɔyiyi adodwi gomɛ.
- Le eyicɛ kodo eyivovokpɔkpɔzanzanmɛ ɔ, ese ɖowo yi a gbe enyɔ nɔ amɛ nɔ wo a sɔ jeshi amɛbucɛwo kodo eyi vovokpɔkpɔwo gbɔhwe a sɔ kpɔ emɔ a dra enu do le wana gomɛ, le hannyahannya ma do dó acɛkpakpamɛ kodo vovo gbaja le eju ci yi ya nɔ eyiɖekishi.
- Tretregbeɖi, wo de ɖo egbe a zɔn acɛ cɛwo kodo vovokpɔkpɔ cɛwo to amɛbuɖewo ciwo de nyi afɔɖoxuwo nɔ ƉEKAWAWAGBƐ EJUKƆNWOTƆ.
Akpa 30
Ejuɖekpokpwi, ehabɔbɔɖekpokpwi, amɛɖekpokpwi de ɖo egbe a sɔ Egbe fanɖeɖe cɛ a sɔ wa enubaɖaɖe alo a sɔ wa kanlindɔɖe shigbe a sɔ gbe be agbetɔwo da zan acɛ ko vovokpɔkpɔ ciwo yi ze le wemacɛmɛ.

robotstxt: allowed

filter: keep


text:
Dzigbe ŋkɔ
Dzigbe ŋkɔ enye ŋkɔ si wotsɔna na amewo si fiaa ŋkeke si dzi wofe dzigbe dze. Ŋkɔ siawo tsɔtsɔ bɔ ɖe Bluɔwo kple Eʋeawo dome le Ghana. Ekaka yi Jamaica hãa le Amerika nutowome. Ŋkɔawo to vovo na ŋutsuwo kple nyɔnuwo.
Robert Sutherland Rattray ("Captain R.S.Rattray") srɔ̃nu geɖe le Asanteawo ŋu vayi eye wògblɔ be "Dzigbe ŋkɔ le Asante vidzidzi ɖesiaɖe si". Wofia ŋkɔ siawo le Eʋegbe kple Blugbe me le afii.
Eʋeawo tsɔ na vi alo ga kpe na ɖe dzigbe ŋkɔ siawo nu he tsɔ na doa dzesi amea fe nɔnɔme. Le kpɔɖeŋu me, Kɔku kple vi zu na Kɔkuvi eye Yao kple ga zu na Yaoga


text:
1 Thessaloniciens
PAULO ƑE AGBALẼ GBÃTɔ SI WOŊLɔ NA TESALONIKATɔWO
Kpɔkplɔyiɖeme
Pauloe nye ame si ɖo kristohamea anyi ɖe Tesalonika.
Tesalonika nye asitsadu xɔŋkɔ aɖe. Yudatɔwo fe amegãwo na
amewo tsi tsitre ɖe eŋu ale gbegbe be wònɔ na Paulo be
wòadzo le dua me. Yudatɔwo va nɔ kristotɔwo yome tim vevie
eya ta Paulo fe hadɔwɔla Timoteo tso Tesakonika yi Paulo gbɔ
eye wògblɔ ale si nuwo nɔ sesẽm na kristotɔwo le Tesalonika la
nɛ. Nu siae na Paulo ŋlɔ agbalẽ sia na Tesalonikatɔwo hedo
ŋusẽ wo. Eda akpa na wo le wofe xɔse kple lɔlɔ̃ ta. Edo ŋusẽ
wo be woalé xɔse la me ɖe asi sesῖe, anɔ agbe abe kristotɔ
vavãwo ene eye woanɔ mɔkpɔkpɔ dzi na Kristo fe vava zi
evelia.
Emenyawo 1. Gbedoname, 1:1
2. Hamea fe nɔnɔme kple ŋkɔxɔxɔ, 1:1-10
3. Apostolowo fe dɔwɔwɔ le wo dome, 2:1-3 :13
4. Hamea menyawo ŋudɔwɔwɔ, 4:1-5:11
5. Ŋusẽdoamenyawo kple tafonyawo, 5:12-28
1 Agbalẽ sia tso Paulo, Silvano kple Timoteo gbɔ le yiyim na kristohame si le
Tesalonika, mi ame siwo nye Mawu Fofo la kple Afetɔ Yesu Kristo tɔ. Yayra kple
ŋutifafa si tso Mawu mía Fofo kple míafe Afetɔ Yesu Kristo gbɔ la woana mi.
Akpedada ɖe Tesalonikatɔwo fe xɔse ta
2 Míedaa akpe na Mawu ɣesiaɣi ɖe mia ta, eye míedoa gbe ɖa ɖe mia ta
madzudzɔmadzudzɔe. 3 Le míafe gbedodoɖawo me na Mawu mía Fofo la ɖe mia ta
la, míeŋlɔa miafe lɔlɔ̃dɔwo, miafe xɔse triakɔ kple mɔkpɔkpɔ na míafe Afetɔ Yesu
Kristo fe tɔtrɔgbɔ la be o. 4 Nɔvi lɔlɔ̃awo kple Mawu fe lɔlɔ̃tɔ veviwo, ménya bena
Mawu ŋutɔe tia mi. 5 Elabena esi míetsɔ nyanyui la vɛ na mi la, miexɔe abe nya
dzodzro aɖe ko ene o; ke boŋ mieɖo to eye miese nya la kple dzidzɔ gã. Nu si
míegblɔ na mi la wɔ dɔ ɖe mia dzi ŋutɔ, elabena Gbɔgbɔ Kɔkɔe la ŋutɔ ɖo kpe edzi
na mi be nu si míegblɔ na mi la nye nyatefe. Eye mienya ale si mía ŋutɔwo fe
agbenɔnɔ ganye kpeɖodzi na mi be míafe gbedeasi si míetsɔ vɛ na mi la nye nyatefe.
6 Ale mieva zu míawo kple Afetɔ la yomedzelawo; elabena miexɔ míafe nya la kple
dzidzɔ si tso Gbɔgbɔ Kɔkɔe la gbɔ, togbɔ be ehe tetekpɔ kple nuxaxa geɖewo va mia
dzii hã.
7 Emegbe la miawo ŋutɔwo mieva zu kpɔɖeŋu na kristotɔ siwo katã le
Makedonia kple Akaya. 8 Azɔ la, miekaka Afetɔ la fe nya la na amewo le afi sia afi,
tso Akaya yi keke Makedonia fe lifowo godo ke hã elabena afi sia afi si míeyi la,
amewo ɖia ɖase tso miafe xɔse deto si le mia si le Mawu me la ŋuti. Esia ta megahiã
be míawo míagagblɔ nya aɖeke na wo o, 9 elabena woawo boŋ gblɔa ale si miexɔ mí
kple dzidzɔ manyagblɔ kple ale si mietrɔ tso Trɔ̃subɔsubɔ gbɔ va Mawu gbɔ eye
Mawu gbagbe nyatefetɔ la koe zu miafe Afetɔ la na mí. 10 Eye wogblɔ hã na mí be,
miele mɔ kpɔm na Mawu Vi, Yesu fe tɔtrɔ ava tso dzifo; ame si Mawu fɔ tso ku me
eye wònye ɖela si koe aɖe mí tso Mawu fe dziku helihelῖ ɖe nu vɔ̃ ŋuti la me.
Paulo fe dɔwɔwɔ le Tesalonika
2 Nɔvi lɔlɔ̃awo, miawo ŋutɔ mienya ale si míafe mia gbɔ vava ɖe vi na mii. 2
Mienya ale si wowɔ funyafunya mí kple ale si míekpe fu le Filipi hafi míeva ɖo mia
gbɔ la hã. Ke Mawu na dzidefo tɔxɛ mí be míagblɔ nyanyui ma ke na mi togbɔ be
futɔwo fo xlã mí gɔ̃ hã. 3 Eya ta miakpɔe adze sii be, míele mawunya gblɔm ɖe didi
vɔ̃wo alo tameɖoɖo vɔ̃wo ta o. Ke boŋ míele egblɔm le anukwareɖiɖi kple dzitsinya
nyui me. 4 Elabena míawo la míele nya la gblɔm abe dɔla siwo tso Mawu gbɔ, ame
siwo dzi ko wòka ɖo be woagblɔ nyatefe la ko ene; eya ta míetrɔ efe nya la fe akpa
aɖeke be wòasɔ ɖe nyaselawo fe didi nu o, elabena míawo la, míesubɔa Mawu ɖeka
hɔ̃ si dzroa amewo fe dzimesusuwo fe goglofe ke me. 5 Abe ale si mienya nyuie ene
la, míedze agbagba zi ɖeka pɛ hã kpɔ be míahe mi va mía gbɔe to mia nu beble me
o, eye Mawu ŋutɔ hã nya be menye ɖe míebua be míenye mia xɔlɔ̃wo ale be miana
ga mí o. 6 Míebia kafukafu tso miawo alo ame bubu aɖeke gbɔ kpɔ o; evɔ abe Kristo
fe apostolowo ene la, míedze na bubu tɔxɛ tso mia gbɔ hafi. 7 Le esia tefe la, míegbɔ
dzi ɖi na mi abe ale si vi dada gbɔa dzi ɖi doa nuɖuɖu na viawo eye wòléa be na wo
ene. 8 Míelɔ̃ mi vevie eye míafe lɔlɔ̃ la de to ale gbegbe be míetsɔ Mawu fe nyanyui
la ɖeɖe ko vɛ na mi o ke boŋ míetsɔ miawo ŋutɔ fe agbe gɔ̃ hã kpe ɖe eŋuti na mi.
9 Nɔvi lɔlɔ̃awo, mieɖo ŋku ale si míewɔ dɔ kple kutrikuku geɖe le mia dome
la dzi oa? Zã kple keli míewɔa dɔ kple kutrikuku eye míetea fifia be míate ŋu akpɔ
nu anɔ agbe ɖe edzi ale be míaganye agba na ame aɖeke le afi ma esi míele Mawu fe
nyanyui la gblɔm le mia dome o. 10 Miawo ŋutɔ kple Mawu siaa mienye ɖasefowo
na mí be míenɔ agbe dzadzɛ, kɔkɔe si ŋuti kpɔtsotso mele o la le mia dome. 11 ɖe
mieɖo ŋku edzi be, míefoa nu na mi abe ale si fofo foa nu na viawoe la ene oa?
Míeɖea kuku na mi, dea dzi fo na mi eye kura gɔ̃ hã la, míedina 12 tso mia si be
miafe agbenɔnɔ naganye nuɖiaɖia na Mawu o, ke boŋ wòahe dzidzɔ vɛ na eya ame
si yɔ mí va efe fiaɖufe la me be míakpɔ gome le efe ŋutikɔkɔe la me.
13 Eye míadzudzɔ akpedada na Mawu ɖe esia ta o, elabena esi míegblɔ
nyanyui la na mi la, miebu nya la abe nya siwo míawo ŋutɔ míesusu la ene o, ke boŋ
miexɔe abe Nya si tso Mawu ŋutɔ gbɔ la ene, eye le nyatefe me eya ŋutɔ gbɔe wòtso,
eyata esi miexɔe se la etrɔ miafe agbenɔnɔ.
14 Nɔvi lɔlɔ̃awo, esia yomedzenue nye be miawo hã miekpe fu abe ale si
hame siwo le Yudea la kpee ene. Miawo ŋutɔ miafe dukɔmetɔwo ti mia yome abe
ale si woawo hã kpe fu tso woawo ŋutɔ fe amewo Yudatɔwo, sime ene. 15 Esi wowu
woawo ŋutɔ fe nyagblɔɖilawo vɔ la, woklã Afetɔ Yesu gɔ̃ hã ɖe atitsoga ŋuti, eye
azɔ la, woti míawo hã yome kutɔkutɔe henya mí do goe le dua me. Wotsi tre ɖe
Mawu kple amegbetɔ siaa ŋuti 16 eye wole agbagba dzem be woaxe mɔ na mí ne
míagagblɔ nya la na Trɔ̃subɔlawo o, ɖe vɔvɔ̃ ta, be wo dometɔ aɖewo akpɔ ɖeɖe. Ale
ame siawo fe nu vɔ̃wo gale tsitsim ɖe edzi. Mlɔeba la Mawu fe dziku va wo dzi azɔ.
Paulo fe didi vevi be yeayi aɖakpɔ Tesalonikatɔwo ɖa
17 Nɔvi lɔlɔ̃wo, esi míedzo le mia gbɔ le ɣeyiɣi kpui si va yi me la, míafe dziwo ya
medzo le mia gbɔ o, ke míedze agbagba ɖe sia ɖe be míagava kpɔ mi ɖa gake mete
ŋu dze edzi o. 18 Edzro mí vevie ŋutɔ be míava mia gbɔ eye nye, Paulo, medze
agbagba zi geɖe be mava gake Satana meɖe mɔ na mí o. 19 Nu ka gɔ̃e míele agbe
na? Nu kae na mɔkpɔkpɔ kple dzidzɔ mí eye wònye míafe fetu vavã kple fiakuku la?
Miawoe! Ẽ, miahe dzidzɔ geɖe vɛ na mí, ne mí katã míetsi tre ɖe míafe Afetɔ Yesu
Kristo ŋkume ne etrɔ va. 20 Elabena miawoe nye míafe ŋutikɔkɔe kple dzidzɔ.
Wodɔ Timoteo ɖo ɖe Tesalonika
3 Mlɔeba, esi míate ŋu agado dzi o la, míeɖoe be míawo ɖeɖe míatsi Atene 2
eye míeɖo Timoteo, mía nɔvi kple hadɔwɔla; Mawu fe dɔla si ɖea gbefã Kristo fe
nyanyui la ɖe mi be wòava do ŋusẽ miafe xɔse eye wòade dzi fo na mi, 3 ale be
miate ŋu alé dzi ɖe fo le miafe fukpekpe siawo katã me. Gake mienya bena fukpekpe
mawo nye Mawu fe ɖoɖo fe akpa aɖe na mi kristotɔwo. 4 Esi míenɔ mia gbɔ gɔ̃ hã
la, míegblɔe na mi do ŋgɔ bena fukpekpe kple yometiti ava kpuie abe ale si wòva
dzɔe ene.
5 Abe ale si megblɔ va yi ene la, esi míekpɔ be míafe mia gbɔ vava le megbe
tsim akpa la, míeɖo Timoteo ɖa be wòakpɔe ɖa be miafe xɔse gale te sesῖe mahã.
Mevɔ̃ be ɖewohῖ Satana va kplɔ mia dometɔ vevitɔ aɖewo dzoe eye míafe
agbagbadzedzewo katã zu dzodzro.
Timoteo he dzidzɔnya vɛ
6 Azɔ la Timoteo trɔ gbɔ eye wòtsɔ dzidzɔnya sia vɛ na mí be miafe xɔse kpe lɔlɔ̃
le Afetɔ la me gale te sesῖe ko abe tsã ene, eye be mieɖoa ŋku míafe mia gbɔ vava
dzi kple dzidzɔ, eye miedi vevie be yewoakpɔ mí abe ale si míawo hã míedi vevie be
míakpɔ mi ene. 7 Eya ta nɔvi lɔlɔ̃awo, míafe dziwo kpɔ akɔfafa, le míafe hiãwo kple
fukpekpewo me le afii, elabena míenya azɔ be miele te sesῖe nyatefetɔe le Afetɔ la
6
me. 8 Míawo la, míate ŋu atsɔ fu ɖe sia ɖe zi ale si míenyae be miele te sesῖe le
Afetɔ la me.
9 Ale ke míawɔ ada akpe na Mawu wòade etefe ɖe mia ta ɖe dzidzɔ si
míekpɔ le míafe Mawu la ŋkume le mia ta? 10 Elabena zã kple keli la, míedoa gbe
ɖa ɖe mia ta atradii; míebiaa Mawu be wòaɖe mɔ be míagakpɔ mi, ale bena mate ŋu
aɖe kuxi aɖewo siwo aganɔ fu ɖem na miafe xɔse la ɖa. 11 Mawu mía Fofo la ŋutɔ
kple míafe Afetɔ Yesu nagagbugbɔ mí ɖo ɖe mia gbɔ. 12 Eye Afetɔ la nawɔe be
miafe lɔlɔ̃ na mia nɔewo nayɔ fũ agbã go abe ale si míafe lɔlɔ̃ na mi le la ene. 13
Esia ana be Mawu mía Fofo la nana be miafe dziwo nakpɔ ŋusẽ, anɔ dzadzɛ, kɔkɔe
ale be miate ŋu ado ɖe eŋkume fɔɖiɖimanɔŋui nenye be míafe Afetɔ Yesu Kristo trɔ
gbɔ kple ame siwo katã nye etɔ.
Agbenɔnɔ hena Mawu ŋudzedze
4 Mlɔeba la, nɔviwo, míefia mi ale si wòle be mianɔ agbe be miadze Mawu ŋu,
eye le nyatefe me la, miele agbe nɔm nenema. Ke azɔ la míele mia biam hele ŋusẽ
dom mi le Afetɔ Yesu me be miagawɔe wu gɔ̃ hã. 2 Mienya nu siwo míeɖo na mi be
miawɔ la to Afetɔ Yesu fe ŋusẽ me. 3 Elabena enye Mawu fe lɔlɔ̃nu be mianɔ kɔkɔe;
ate ɖa xaa tso ahasiwɔwɔ gbɔ; 4 eye mia dometɔ ɖe sia ɖe nasrɔ̃ ale si wòaɖu efe
ŋutilã dzi eye wòanɔ anyi kple srɔ̃a le kɔkɔenyenye kple bubu me, 5 ke menye kple
fῖeŋufῖenu fe dzodzro vɔ̃wo, abe ale si Trɔ̃subɔla siwo menya Mawu kple efe mɔwo
o la, wɔnɛ ene o.
7
6 Esia hã nye Mawu fe lɔlɔ̃nu be, ame aɖeke magaba nɔvia, axɔ srɔ̃a le esi
gbeɖegbeɖe o, elabena Afetɔ la ahe to na mi nublanuimakpmakpɔtɔe ɖe nu vɔ̃ sia ta,
abe ale si míegblɔe na mi kple ɖokuibɔbɔ va yi la ene. 7 Elabena Mawu meyɔ mí be
míava nye ame foɖi siwo yɔ fũ kple dzodzro vɔ̃wo o, ke boŋ be míanye ame
dzadzɛwo kple ame kɔkɔewo. 8 Nenye be ame aɖe gbe be yemanɔ agbe ɖe ɖoɖo
siawo nu o la, menye amegbetɔwo fe sewo dzi dam wòle o ke boŋ Mawu si na efe
Gbɔgbɔ Kɔkɔe la mi la, fe sewo dzi dam wòle.
9 Meka ɖe edzi be magahiã be magblɔ nya tso dadavilɔlɔ̃ si dze be wòanɔ
Mawu fe amewo dome la ŋuti o; mienyae xoxo! Elabena Mawu ŋutɔ le nu fiam mi
be mialɔ̃ mia nɔewo. 10 Le nyatefe me, miafe lɔlɔ̃ na nɔvi kristotɔ siwo le
Makedonia la katã kpɔ ŋusẽ ŋutɔ. Nɔvi lɔlɔ̃wo, togbɔ be wòle alea hã la, míele kuku
ɖem na mi be miagalɔ̃ mia nɔewo ɖe dzi wu. 11 Esia nanye miafe didi ɖaa be, mianɔ
agbe le tufafa me; miakpɔ mia ŋutɔwo fe dɔwo gbɔ abe ale si míegblɔ na mi va yi la
ene. 12 Ne mienɔ agbe alea la, ame siwo menye kristotɔwo o la axɔ mia dzi ase eye
woabu mi. Kpe ɖe esia ŋuti la, miganɔ amewo fe asinu kpɔm be woana ga mi be
miatsɔ akpɔ mia ɖokuiwo dzii o.
Le Afetɔ la fe vava ŋuti
13 Nɔviwo, nye medi be mianɔ numanyamanya me le ame siwo ku la ŋu alo miaxa
nu abe ame bubu siwo si mɔkpɔkpɔ mele la ene o. 14 Míexɔe se bena Yesu ku eye
wògatsi tre eya ta míexɔe se bena Mawu afɔ ame siwo dɔ alɔ̃ le Yesu me la kpakple
Yesu. 15 Le Afetɔ la ŋutɔ fe nya nu la, míele egblɔm na mi bena mí ame siwo gale
agbe, ame siwo asusɔ va se ɖe Afetɔ la fe vava la, mado ŋgɔ na ame siwo ku o. 16
8
Elabena Afetɔ la ŋutɔ aɖi tso dzifo ava kple gbeɖeɖe gã aɖe, kple mawudɔlagãtɔ fe
gbe kpakple Mawu fe kpẽɖiɖi eye ame siwo ku le Kristo me la afɔ gbã. 17 Le esia
megbe woakɔ mí ame siwo gale agbe le ɣemaɣi la ayi dzi kpliwo le alilῖkpowo dzi
be míayi aɖado go Afetɔ la le yame. Ale míanɔ Afetɔ la gbɔ tegbetegbe. 18 Eya ta
mitsɔ nya siawo fa akɔe na mia nɔewo.
Ŋudzɔnɔnɔ na Afetɔ la fe vava
5 ɣekaɣie nu siawo katã ava eme? Nɔvi lɔlɔ̃awo, mehiã be magblɔ nya aɖeke tso
ema ya ŋuti o, 2 elabena mienya nyuie be ame aɖeke menya ɣeyiɣi la o. Afetɔ la fe
azãgbe la aɖi ɖe mí abe ale si fiafitɔ vana le zã me ene. 3 Esime amewo le gbɔgblɔm
be, “Ŋutifafa kple dedienɔnɔ” li la, gbegblẽ ava fo ɖe wo dzi kpoyi abe ale si fu ɖua
funɔe ene eye mate ŋu asi le enu o ene.
4 Ke nɔvi lɔlɔ̃awo, miawo la nu siawo mele ɣaɣla ɖe mi o, eye wo
mava ɖi ɖe mi abe fiafitɔ ene, le Afetɔ la fe azãgbe la o. 5 Elabena mi katã la, kekeli
kple ŋkeke la fe viwoe mienye eye mienye viviti kple zã tɔwo o. 6 Eya ta minɔ
ŋudzɔ ɖaa eye migadɔ alɔ̃ abe ame bubuwo ene o. Minɔ ŋudzɔ na efe vava eye mianɔ
mo xexi. 7 Zãmee amewo dɔa alɔ̃ eye ɣemaɣi me kee amewo mua aha. 8 Ke mina
mí ame siwo nye kekeliviwo la míanɔ mo xexi, eye míatsɔ xɔse kple lɔlɔ̃ fe
akɔtakpoxɔnu ado eye míaɖɔ ɖeɖekpɔkpɔ si míele mɔ kpɔm na la abe gakuku ene.
9 Mawu meɖo be yeatrɔ efe dɔmedzoe akɔ ɖe mía dzi o, ke boŋ be yeaɖe mí
to míafe Afetɔ Yesu Kristo dzi. 10 Kristo ku ɖe mía ta, ale be míele agbe alo míeku
o, ne etrɔ va la míate ŋu anɔ agbe kplii tegbetegbe. 11 Eya ta mide dzi fo na mia
nɔewo be miatu mia nɔewo ɖo abe ale si miele wɔwɔm xoxo la ene.
9
Ŋku ɖodzinyawo kple gbedonamewo
12 Nɔvi lɔlɔ̃awo, azɔ la míele biabiam tso mia si be miade bubu ame siwo wɔa dɔ
kple vevidodo le mia dome la ŋu, ame siwo wotsɔ ɖo mia nu le Afetɔ la me eye
woxlɔ̃a nu mi. 13 Mido kɔkɔ ame siawo le lɔlɔ̃ me le wofe dɔwɔwɔ ta. Minɔ anyi le
ŋutifafa me kple mia nɔewo. 14 Míele ŋusẽ dom mi, nɔvi lɔlɔ̃awo be miaxlɔ̃ nu ame
siwo le kuvia wɔm, mide dzi fo na ame siwo le vɔvɔ̃m, mikpe ɖe ame siwo gbɔdzɔ
la ŋu migbɔ dzi ɖi na ame sia ame. 15 Mikpɔ egbɔ be ame aɖeke metsɔ vɔ̃ ɖo vɔ̃ tefe
o, ke boŋ midze agbagba be ɣesiaɣi la mianyo dɔme na mia nɔewo kple ame bubu ɖe
sia ɖe.
16 Dzi nedzɔ mi ɣesiaɣi. 17 Minɔ gbedodoɖa dzi madzudzɔmadzudzɔe. 18
Mida akpe le nuwo katã me elabena esiae nye Mawu fe lɔlɔ̃nu na mi le Kristo Yesu
me. 19 Migatsi Gbɔgbɔ Kɔkɔe la nu o. 20 Migado vlo nyagblɔɖiwo o. 21 Mido nu
sia nu kpɔ eye milé ɖe nu si nyo la ŋu. 22 Mitsri vɔ̃ ɖe sia ɖe tɔgbi.
23 Azɔ la, Mawu ŋutɔ, ame si nye ŋutifafa fe Mawu nakɔ mia ŋuti keŋkeŋ
eye wòadzra miafe gbɔgbɔ, luʋɔ kple ŋutilã blibo la ɖo mokakamanɔŋui le míafe
Afetɔ Yesu Kristo fe vavagbe la. 24 Nutefewɔlae nye ame si yɔ mi eya ta awɔe ade
goe.
25 Nɔvi lɔlɔ̃awo, mido gbe ɖa ɖe míawo hã ta. 26 Mido gbe na nɔviawo katã
kple nugbugbɔ kɔkɔe. 27 Mele efom ɖe mia nu le Afetɔ la ŋkume be woaxlẽ agbalẽ
sia na nɔviawo katã.
28 Míafe Afetɔ Yesu Kristo fe amenuveve nanɔ anyi kpli mi.


text:
1 Corinthiens
PAULO ƑE AGBALẼ GBÃTƆ SI WÒŊLƆ NA KORINTOTƆWO
Kpɔkplɔyiɖeme:Paulo ɖo kristohame gɔme anyi ɖe Korinto le efe mɔzɔzɔ evelia
me. Korinto nye futadu kple asitasadu gã aɖe si me nu vɔ̃ wɔwɔ
kple mawusubɔsubɔ fomevi vovowo bɔ ɖo. Paulo ŋlɔ agbalẽ sia na
kristotɔ siwo nɔ Korinto heɖo aɖaŋu na wo tso kristotɔwo fe
agbenɔnɔ ŋu eye wòdo ŋusẽ wo be woalɔ̃ wo nɔewo eye woakpɔ
egbɔ be ɖekawɔwɔ kple nɔvisiléle le yewo dome. Agbalẽ sia nye
agbalẽ vevi aɖe na kristotɔwo le nu tɔxɛ siwo gbɔna la ta.
a. Nuɖuɖu Kɔkɔe la ŋunyawo
b. Lɔlɔ̃kafukafu, kple
d. Kristo fe tsitretsiŋunyawo
Emenyawo 1. Ŋgɔdonya, 1:1-9
2. Nuxɔxlɔ̃ tso memamawo ŋu, 1:10-4:21
3. Ðoɖo na Hame la, 5:1-6:20
4. Paulo fe ŋuɖoɖowo na Korintotɔwo fe biabia vovovo siwo
woŋlɔ ɖo ɖee, 7:1-15:58
5. Tafonyawo, 16:1-241 Agbalẽ sia tso nye, Paulo, Yesu Kristo fe apostolo, si woyɔ to Mawu fe
lɔlɔ̃nu me la kple nɔvi Sostenes gbɔ 2 na Mawu fe hame si le Korinto, ame siwo ŋu
ene. wokɔ le Kristo Yesu me eye woyɔ wo be woanɔ Kɔkɔe la kpakple ame siwo
katã le xexeame godoo xɔ mía Afetɔ Yesu Kristo fe ŋkɔa dzi se abe wo fe Afetɔ kple
mía Afetɔ ene.
3 Mawu mía Fofo kple Afetɔ Yesu Kristo nayra mi eye wòana be miakpɔ
ŋutifafa le miafe dziwo kple tamesusuwo me.
Akpedada
4 Mele akpedada dzi ɖaa na Mawu le nunana tɔxɛ siwo wòna mi le esime miezu
kristotɔ azɔ la ta. 5 Ena be miafe agbanɔnɔ de blibo eye nu sia nu su mia si azɔ. Ena
ŋusẽ mi be miate ŋu afo nu kple dzidefo le Yesu Kristo ŋuti eye wòna be miake ɖe
nu si nye nyatefe la ŋu azɔ. 6 Nu si megblɔ be Yesu Kristo awɔ na mi la va eme
pɛpɛpɛ abe ale si megblɔe ene. 7 Azɔ la, Mawu fe amenuveve manyagblɔ kple efe
yayra su mia si. Le ɣeyiɣi sia me, esime miele mía Afetɔ Yesu Kristo fe vava zi
evelia lalam la, Mawu na gbɔgbɔmenunana vovovowo kple ŋusẽ tɔxɛ, si ana be
miate ŋu anɔ efe lɔlɔ̃nu wɔm la mi. 8 Hekpe ɖe esia ŋu la, Mawu do ŋugbe be, tso
fifia va se ɖe nuwuwu la, ame aɖeke makpɔ nu vɔ̃ aɖeke le mia ŋu o eye womabu fɔ
mi le ŋkeke si dzi Afetɔ Yesu Kristo agatrɔ ava la dzi o. 9 Kakaɖedzi blibo le asinye
be Mawu awɔ esia na mi elabena medana le efe ŋugbedodo dzi gbeɖe o. Gawu la
Mawu ŋutɔe yɔ mi be miava zu Yesu Kristo xɔlɔ̃wo.
Mana le Hamea me
10 Nɔviwo, metsɔ Afetɔ Yesu Kristo le Kuku ɖem na mi be miadzɔdzɔ nyahehe
vivivo le mia nɔewo dome. Mina nusɔsɔ blibo nanɔ mia me ale be mama kukluiwo
nagava mia dome o. Meɖe kuku na mi be miawɔ ɖeka le susu kple ɖoɖowo wɔwɔ
me. 11 Nɔvinye lɔlɔ̃tɔwo, mia nɔvi siwo le Afetɔ Kloe fe afeme la dometɔ aɖewo fi
tofi nam be, nyahehe kple dzre sɔŋ ko dzi miele. 12 Mia dometɔ aɖewo le gbɔgblɔm
be, yewo la Paulo yomedzelawo yewonye; bubuwo be Apoloe nye yewofe amegã.
Ame aɖewo hã be Petro fe amewo yowonye, gawu la ame aɖewo hã be yewo koe
nye Yesu Kristo yomedzela vavãwo.
13 Miafe nuwɔna sia na wòle dzedzem abe ɖe Kristo ma ɖe akpa vovovowo
me ene. Ke medi be mabia mi se be, nye Pauloe ku ɖe miafe nu vɔ̃wo ta hã? Alo
wode mawutsi ta na mia dometɔ aɖe le nye ŋkɔ dzia? 14 Edzɔ dzi nam ŋutɔ eye
meda akpe na Mawu vevie be Krispo kple Gayo ɖeɖe koe nye ame siwo nye ŋutɔ
mede mawutsi ta na le mia dome. 15 Eya ta fifia la, ame aɖeke mate ŋu agblɔ be
mehe nu yeye aɖeke vɛ alo be mele nye ŋutɔ nye ha yeye tɔxɛ aɖe ɖom o.
16 Ẽ, meɖo ŋku edzi be mede mawutsi ta na Stefano kple efe afemetɔwo hã.
Le woawo megbe la, nyemegade mawutsi ta na ame bubu aɖeke kura o. 17 Elabena
Yesu Kristo meɖom ɖa be mava de mawutsi ta na amewo o ke boŋ be magblɔ
nyanyui la. Ke hã la nye nyagblɔgblɔ la meɖea kpe tututu o elabena ne mele
mawunya gblɔm la, nyemeɖea ami ɖe nye nyawo o, elabena nyemedi be matɔtɔ ŋusẽ
blibo si le Yesu fe atitsogaŋunya la me kple amegbetɔwo fe nunya o.
Kristo Mawu fe nunya kple ŋusẽ
18 Menya nyuie be ne ame siwo le mɔ tram eye wole bubum la se be Yesu ku be
yeaɖe wo la, aɖi bometsinya na wo. Ke nya sia nye Mawu fe ŋusẽ na mí ame siwo
kpɔ ɖeɖe. 19 Elabena Mawu ŋutɔ gblɔ be, “Magblẽ amegbetɔwo fe ɖoɖo siwo katã
wòwɔ hena ɖeɖekpɔkpɔ la me, ale ke ke nyasa anɔ emaa hã eye maŋe aɖaba afu
wofe susuwo keŋ dzi.”
20 Ekema ale ke wòanɔ na xexemegbalẽnyala gãwo kple nunyala gãwo katã?
Mawu na wo katã wodze abe bometsilawo kple numanyalawo ene. 21 Elabena, to
nunya me la Mawu wɔe be xexeametɔwo mate ŋu ake ɖe Mawu ŋu gbeɖe to woawo
ŋutɔ fe nunya alo ŋusẽ me o. Ke boŋ esi ɣeyiɣia de tututu ko la Mawu ŋutɔ na bena
ame siwo katã xɔ efe nyanyui, si xexeametɔwo ya buna be enye bometsinya la dzi se
la, kpɔ ɖeɖe. 22 Yudatɔwo dia nukunu kple dzesiwo, eye Griktɔwo dia
xexemenunya, 23 ke míawo ya míeɖea gbefã Kristo ame si woklã ɖe ati ŋuti, nu si
nye nukikli na Yudatɔwo kple bometsinya na Helatɔwo, 24 ke hena ame siwo Mawu
yɔ la, Yudatɔwo kple Griktɔwo siaa la, Kristoe nye Mawu fe ŋusẽ kple nunya. 25
Elabena Mawu fe bometsinya xɔ asi wu amewo fe nunya eye Mawu fe
gbɔdzɔgbɔdzɔ sesẽ wu amewo fe ŋusẽ.
26 Nɔviwo, ne mielé ŋku ɖe mia nɔewo dome la, miakpɔe be mí ame siwo le
Kristo yome la, dometɔ ʋee aɖewo koe nye amegãwo alo ame ŋkutatɔwo. 27 Ke boŋ
Mawu ɖe wòɖoe hetia ame siwo ŋu bubu mele o la be to wo dzi la, yeado ŋukpe
xexemenunyala gãwo kple amegã siwo ŋu bubu le. 28 Ðoɖo si xexemetɔwo mebu ɖe
naneke me o ke boŋ wodo vloe la, eya dzie Mawu to heɖi gbɔ̃ xexemetɔwo fe ɖoɖo
gãwo 29 eye le esia ta ame aɖeke mate ŋu atɔ asi akɔ le Mawu fe ŋkume be yenye
nane o.
30 Elabena miafe agbe tso Mawu ɖeka hɔ̃ gbɔ to Yesu Kristo dzi. Yesue fia
Mawu fe ɖoɖo si wòwɔ na mía ɖeɖe la mí. Eya kee wɔ mí míedze Mawu ŋu. Ewɔ mí
míezu ame dzadzɛwo kple ame kɔkɔewo, eye wòtsɔ eɖokui na be yeaɖe mí tso nu vɔ̃
5
fe kluvinyenye me. 31 Mawunya ŋutɔ gblɔe be, “Ne ame aɖe di be yeafo adegbe la
ekema nefo adegbe le nu si Mawu wɔ la ɖeɖe ko ŋu.”
Mawu fe ɖoɖowo ɖia bometsinu na dzimaxɔsetɔwo
2 Nɔviwo, esi meva mia gbɔ zi gbãtɔ la nyemegblɔ mawunya na mi kple susu
deŋgɔ boo aɖeke o. 2 Elabena meɖoe kplikpaa be nyemagblɔ nya boo aɖeke wu esi
ku ɖe Afetɔ Yesu Kristo kple efe ku le atitsoga ŋuti la ŋu o. 3 Meva mia gbɔ le
ɖokuibɔbɔ gã aɖe me eye menɔ vɔvɔ̃m henɔ dzodzom nyanyanya. 4 Nyemeɖe ami ɖe
nye mawunyagbɔgblɔ kura o, ke boŋ Gbɔgbɔ Kɔkɔe la ŋutɔ nɔ menye hedo ŋusẽ nye
nyawo ale be ame siwo se nyawo la, dze sii be Mawu gbɔe wotso, ke menye
xexemenunyala aɖeke fe nyawo wonye o. 5 Mewɔ esia be miafe xɔse nali ke le
Mawu fe ŋusẽ me ke menye le amewo fe nunya nu o.
6 Ke ne mele kristotɔ siwo de ŋgɔ le gbɔgbɔ me la dome la, mefoa nu na wo
kple nunya tɔxɛ. Ke hã la, nyemewɔa xexe sia me nunya ŋutidɔ o eye nyemegblɔa
nya siwo fomevi asɔ tome na ameŋuta siwo le xexeame, ame siwo le tsɔtsrɔ̃ ge abe
ale si Mawu ɖoe anyi ene o. 7 Nya siwo míegblɔna la tso Mawu ŋutɔ gbɔ, eya ta
wonye nya siwo gɔmesese blibo li na eye woɖe Mawu fe ɖoɖo tɔxɛ si wowɔ be
yeana míakpɔ dzidzɔ la fia. Togbɔ be wowɔ ɖoɖo sia da ɖi hena míafe viɖekpɔkpɔ
hafi xexeame va dzɔ hã la, enɔ ɣaɣla ɖe mía tɔgbuiwo. 8 Ke nublanuitɔe la, xexe sia
me fe amegãwo mese ɖoɖoa gɔme o. Nenye ɖe wose egɔme la anye ne womeklã
Ŋutikɔkɔe fe Afetɔ la ɖe atitsoga ŋu o.
6
9 Esia tututue le Mawu fe nya la me be, nu si amegbetɔ aɖeke mekpɔ kple
ŋku o, nu si ame aɖeke mese kpɔ alo nu si ame aɖeke mesusu ɖe tame kpɔ gbeɖe o
la, eya tututue Mawu dzra ɖo ɖi na ame siwo lɔ̃a Afetɔ la. 10 Gake míawo ya
míenya nu le nu siawo ŋu elabena Mawu ɖo efe Gbɔgbɔ ɖe mí be wòaɖe nu ɣaɣla
siawo afia mí eye efe Gbɔgbɔ Kɔkɔe la dzroa nu sia nu me tsitotsito heɖea Mawu fe
nu ɣaɣlawo katã fiaa mí. 11 Amegbetɔ aɖeke mate ŋu anya nu si le nɔvia fe tame alo
ame si fomevi tututu ame bubu aɖe nye o, ke amea ŋutɔ koe anya nu si le tame nɛ.
Nenema ke ame aɖeke mate ŋu anya Mawu fe susuwo o negbe Mawu fe Gbɔgbɔ la
ŋutɔ ko. 12 Le nyatefe me la, Mawu tsɔ eya ŋutɔ fe Gbɔgbɔ na mí be wòaɖe
Mawu fe dɔmenyo fe nunana gã si nye efe yayra kple amenuveve manyagblɔ la afia
mí. 13 Nya siwo tututu Gbɔgbɔ Kɔkɔe la gblɔ na mí la woawoe míetsɔ ɖe nya me na
mi le nunana siawo ŋu, ke menye nya siwo dze mía ŋutɔwo ŋue megblɔ na mi o. Ale
míefoa nu kple Gbɔgbɔ Kɔkɔe la fe ŋusẽ be míatsɔ aɖe efe nyawo me na mi. 14 Eya
ta ne ame aɖe mexɔ Kristo fe Gbɔgbɔ o la mate ŋu ase Mawu fe nya siawo gɔme o
eye maxɔ wo dzi ase hã o, elabena Gbɔgbɔ Kɔkɔe la ŋutɔe le nya siawo gblɔm. Nya
siawo katã aɖi bometsinya le tome na ame sia tɔgbi elabena ame siwo me Gbɔgbɔ
Kɔkɔe la le la koe ate ŋu ase nya si gblɔm Gbɔgbɔ Kɔkɔe la le la gɔme, ame bubu
aɖeke mate ŋu ase egɔme o. 15 Ke ame si me Gbɔgbɔ la le la, sea, nu sia nu me
tsitotsito, eye esia ɖea fu na xexeametɔwo, ame siwo me Gbɔgbɔ la mele o, elabena
eya mate ŋu ase nu siawo gɔme o. 16 Wɔna aɖeke mele ame sia tɔgbi ŋu o, elabena
menya Afetɔ la fe susu o eye medzroa nya me kple Mawu kaka wòava yi Mawu yɔ
ge to gbedodoɖa me wòatɔ nɛ o. Gake la enye nukunya be Kristo fe ɖoɖowo kple efe
susuwo fa akpa aɖe le mí kristotɔwo me.
7
Matsimasti le xɔse me fe nuwɔnawo
3 Nɔvi lɔlɔ̃tɔwo, nyemete ŋu fo nu na mi abe ame siwo tsi le Gbɔgbɔ me ene o,
ke boŋ abe vidzĩwo, ame siwo mede ŋgɔ le kristotɔwo fe agbenɔnɔ me o eye wogale
agbe le ŋutilã me abe ame siwo menye kristotɔwo o ene. 2 Le esia ta nyemate ŋu ana
nuɖuɖu sesẽ mi be miaɖu o, ke boŋ notsi ko mana mi, elabena miafe dɔgbowo metsi
atu nuɖuɖu sesẽ o. Va se ɖe fifia hã la, notsi koe wòle be mianɔ nonom. 3 Elabena
va se ɖe fifi hã la, miegale ko abe ɖeviwo ene le kristotɔwo fe agbenɔnɔ me. Nu sia
nu si dze mia ŋu le miewɔna ke menye ɖe Mawu fe didi dzi o. Nu si tututu fia be
mieganye ɖeviwo ko lae nye ale si miema ɖe hatsotso vovovowo me eye dzre,
ŋuʋaʋã kple liʋiliʋĩlilĩ sɔŋ xɔ afe ɖe mia me. Le nyatefe me la, miafe nuwɔnawo dze
ko abe ame siwo menya Afetɔ la kura o la tɔ ene. 4 Mikpɔ ɖa, mia dometɔ aɖewo le
gbɔgblɔm be yewoe nye Paulo fe amewo, bubuwo hã be yewoe nye Apolo
yomedzelawo, ale miema Kristo fe ha la ɖe akpa eve me. Ðe miafe nuwɔna sia mesɔ
kple Trɔ̃subɔlawo tɔ oa?
5 Ke ame ka tututue nye Apolo alo nye Paulo ŋutɔ, be mianɔ dzre wɔm ɖe
mía ta? Mawu fe dɔla maɖinu siwo wòna ŋutete tɔxɛ aɖewo ko míenye eye to míafe
dɔwɔwɔwo me la, miexɔ Mawu dzi se. 6 Dɔ si Mawu de asi nam koe nye be mado
nuku la ɖe miafe dziwo me, eye Apolo hã fe dɔe nye be wòade tsi nukuawo. Ke
Mawu ŋutɔe na be nukuawo tsi eye wotse ku le miafe dziwo me. 7 Nukudola kple
ame si de tsi nukuawo la fe dɔ mele vevie abe Mawu, ame si na be nukuawo tsi la tɔ
ene o.
8
8 Nye kple Apolo la, dɔ ɖeka ma ke ko wɔm míele. Taɖodzinu ɖeka koe le
mía si, ke Mawu axe fe na mía dometɔ ɖe sia ɖe le ale si wòdo vevi ɖe efe dɔ ŋu la
nu. 9 Mawu fe hadɔwɔlawo ko míenye, ke miawoe nye Mawu fe agble kple efe xɔ si
wòtu, menye nye kple Apolo tɔwoe mienye o.
10 Le efe dɔmenyo manyagblɔ ta la, Mawu na xɔtutu fe aɖaŋum eye nye hã
medze agbagba ɖo gɔme ɖokpe anyi, ke Apoloe va tu xɔa yi edzi. Ele be ame si le
xɔa tum ɖe gɔmeɖokpea dzi la nakpɔ egbɔ be yetui nyuie. 11 Elabena ame aɖeke
mate ŋu aɖo gɔmeɖokpe bubu aɖeke anyi si to vovo tso esi li xoxo, si nye Yesu
Kristo la gbɔ o. 12 Gake xɔtunu vovovowo li si woate ŋu atsɔ atu xɔe ɖe
gɔmeɖokpea dzi. Ame aɖewo tua xɔ kple sika, klosalo alo kpe xɔasi bubuwo, ame
bubuwo hã tsɔa ati, aɖa alo be gɔ̃ hã tua xɔe. 13 Ke ele be ame sia ame naɖo ŋku
edzi be, ne Kristo fe ʋɔnudrɔ̃ŋkeke la ɖo edzi la, woado xɔtunu vovovoawo kpɔ.
Woatsɔ dzo ado ame sia ame fe dɔwɔna kpɔ, akpɔe ɖa be efe dɔ la anɔ te mahã? 14
Ame siwo fe dɔ mefia le dzo me o la, axɔ wo fe fetu. 15 Ke ne ame aɖe fe xɔ fia le
dzoa me la ekema ebu nu gã aɖe, gake woaɖe eya ŋutɔ abe ame si woɖe le dzobibi
me ene.
16 Ðe mienyae bena, Mawu fe xɔe mienye eye Mawu fe Gbɔgbɔ le mia me
oa? 17 Ne ame aɖe katse, do ŋunyɔ eye wògblẽ Mawu fe afe sia la, Mawu hã atsrɔ̃
ame ma enumake. Elabena, Mawu fe afe la nye tefe kɔkɔe si me ɖifofo aɖeke mele o
eye miawo tututue nye afe sia.
18 Mikpɔ nyuie be miaganɔ mia ɖokuiwo flum o. Ne mia dometɔ aɖe bu be
yenyaa nu ŋutɔ le amewo fe nukpɔkpɔ nu la, ekema ele be wòawɔ eɖokui bometsilae
hafi ate ŋu anye nunyala vavãtɔ tso dzifo. 19 Elabena xexe sia me fe nunyawo katã
9
nye bometsitsi le Mawu fe ŋkume. Nu sia tututue woŋlɔ ɖe Hiob fe agbalẽ me be,
“Mawu tre mɔ na amegbetɔ kple eya amegbetɔ ŋutɔ fe nunya” 20 Wogagblɔe na mí
le Psalmowo fe agbalẽ hã me be, “Afetɔ la nyae be amegbetɔwo fe susuwo katã le
wodzoe abe ɖetifu ko ene.”
21 Eya ta nɔviwo, miganɔ dadam ɖe mia nɔewo dzi o, elabena Mawu tsɔ nu
sia nu si hiã mi la na mi xoxo. 22 Etsɔ Paulo, Apolo kple Kefa na mi be woakpe ɖe
mia ŋu. Mawu gatsɔ xexeame blibo, agbe, ku, egbe ŋkeke kple etsɔ si gbɔna la hã na
mi. 23 Nu siawo katã nye mia tɔ, eye miawo hã mienye Kristo tɔ eye Kristo hã nye
Mawu tɔ.
Kristo fe Apostolowo
4 Eya ta ele be miakpɔ Apolo kple nye Paulo ŋutɔ abe Kristo fe subɔlawo ko
ene. Míafe dɔe nye be míaɖe Mawu fe nu ɣaɣlawo ɖe go eye to esia me la míahe
yayra geɖe vɛ na amewo. 2 Nu si le vevie na dɔla enye be, wòakpɔ egbɔ be yewɔ
ye fe afetɔ fe gbe dzi pɛpɛpɛ. 3 Ke ame aɖe abia be, ɖe nye Paulo hã mewɔ dɔ abe
dɔla nyui enea? Esia menye nya si ɖea fu na nye susu o. Nyemetsɔ ɖeke le nu si
miawo alo ame bubu aɖewo buna le nye dɔwɔwɔ ŋu la me o. Azɔ hã nyemeka ɖe
nye ŋutɔ nye nyametsotso hã dzi le nya sia me o. 4 Togbɔ be nye dzitsinya meɖea fu
nam o hã la, esia mefia kokoko be mele nye dɔ wɔm abe ale si dze ene o. Mawu
ŋutɔ koe ate ŋu ana nyametsotso le nye dɔwɔna ŋu, be mewɔe nyuie alo nyemewɔe
nyuie o. 5 Eya ta nɔvinyewo, mikpɔ nyuie be miaganɔ nya me tsom le ame aɖe fe
dɔwɔwɔ ŋuti, hafi Afetɔ la nava, be ewɔe nyuie alo mewɔe nyuie o. Ne Afetɔa ŋutɔ
10
va la, efe kekeli gã la aklẽ ɖe ame sia ame dzi gãa ale be nu si mía dometɔ ɖe sia ɖe
nye tututu le efe dzime la adze nyuie. Ale ame sia ame anya taɖodzinu si tututu nɔ
mía si hafi míenɔa kutri kum ɖe Afetɔ fe dɔa ŋu. Eye Mawu ŋutɔ ana kafukafu si dze
la ame sia ame le ɣemaɣi me.
Migade vovototo amewo me o
6 Ðe ko metsɔ Apolo kple nye ŋutɔ le kpɔɖeŋu ɖom na mi be maɖe nu si gblɔm
mele la me na mi nyuie, ale bena miagade vovototo amewo me o. Migado vivi ɖe
mawudɔwɔla ɖeka hã ŋu wu bubuawo o. 7 Nɔvinyewo, nu ka ta kura, miele mia
ɖokuiwo dom ɖe dzi hlodzoo ale? Nu ka kurae le mia si si menye Mawue na mi o?
Ke ne mielɔ̃ ɖe edzi be nu siwo katã le mia si la nye nunana tso Mawu gbɔ la, ekema
nu ka tae miele wɔwɔm abe ɖe miede ŋgɔ fũ ŋutɔ eye mia ŋutɔwo fe agbagbadzedze
tae miezu ame alea ene?
8 Edze nam abe miebuna be yewofe asi su gbɔgbɔmenuɖuɖu siwo hiã mi la
katã dzi xoxo ene. Miewɔ mia ɖokuiwo abe ame siwo naneke megahiã o, ame siwo
ɖi fo le gbɔgbɔ me la ene. Ẽ, miezu abe fia gã hotsuitɔ siwo bɔbɔ nɔ wofe
fiazikpuiwo dzi hele mí ame mamlɛawo kpɔm ɖo ɖa ene! Nenye ɖe miezu fiawo
vavã eye miebɔbɔ nɔ miafe fiazikpuiwo dzi la, anye ne enyo ŋutɔ hafi. Elabena
ne ɣeyiɣi sia ɖo la, miakpɔe be míawo hã míabɔbɔ nɔ míafe fiazikpuiwo dzi aɖu fia
kpli mi. 9 Êeaɖewoɣi la edzena nam abe ɖe Mawu wɔ mí apostolowo abe ame
mamlɛatɔwo ene. Míedzena abe ame siwo wotso kufia na hekplɔ yina wuwu ge la
ene eye míezu nukpɔkpɔ na mawudɔlawo kple amegbetɔwo siaa.
11
10 Le Kristo ta la, míezu abe bometsilawo ene, ke miawo mienye kristotɔ
nunyalawo. Míegbɔdzɔna le ŋutilã me, gake ŋusẽ le miawo ya ŋu. Wobua mi nyuie,
ke míawo la míezu ame ɖigbɔ̃wo ɖeɖe ko. 11 Va sa ɖe fifi laa hã la, dɔ le mía wum,
tsikɔ hã le mía wum eye míekpɔ awu vuvu tete hã ado be vuvɔ nagawɔ mí o. Eye esi
afe aɖeke mele mía si o ta la, wotua asi mí tso afii yi afi mɛ. 12 Míawo ŋutɔwo
míetsɔ asi wɔ dɔ kple kutrikuku be míakpɔ mía ɖikuiwo dzii. Míeyraa ame siwo foa
fi de mí la eye míegbɔa dzi ɖi blewu na míafe futɔwo. 13 Ne ame aɖe gblɔ nya vɔ̃ɖi
tso mía ŋu hã la, míewɔa dzre kplii o. Ke esiawo katã meɖe vi aɖeke o elabena va
se ɖe fifia hã la amewo mebua mí o. Míele ko abe aɖukpodzinu si ŋu ŋudɔwɔnu
aɖeke kura mele o la ene.
14 Menye ɖe mele nu siawo ŋlɔm ɖo ɖe mi be ŋu nakpe mi o, ke boŋ be
maka mo na mi eye maɖo aɖaŋu na mi abe vinye lɔlɔ̃awo ene. 15 Elabena, togbɔ be
ame akpe ewo gɔ̃ hã afia nu mi tso Kristo ŋu hã la, nye koe nye mia fofo. Nyee nye
ame si to nyanyui la gbɔgblɔ na mi eye to esia me la mehe mi va Kristo gbɔe. 16
Eya ta mele kuku gã aɖe ɖem na mi bena, miato nye afɔtofe, eye miawɔ nu si
mewɔna la.
17 Esia tututu tae mele Timoteo ɖom ɖe mi be wòava kpe ɖe mia ŋu. Eya hã
nye ame siwo mehe va Kristo gbɔ la dometɔ ɖeka eye enye vinye lɔlɔ̃tɔ kple
nutefewɔla vavã le Afetɔ la me. Timoteo sia agaɖo ŋku nu siwo katã mefiana le
hawo katã me la dzi na mi.
18 Menyae nyuie be, dadagbɔgbɔ yɔ mia dometɔ aɖewo me eye miele
gbɔgblɔm gɔ̃ hã be nyemate ŋu ava he nya ɖe yewo ŋu o. 19 Ne Afetɔ la lɔ̃ la, mava
12
mia gbɔ kpuie eye nyemegbɔna be mava nya nu siwo gblɔm dadala siawo le la
ɖeɖeko o, ke boŋ be manya afi si wokpɔ ŋusẽ hã tsoe hafi le nyawo gblɔm.
20 Mawufiaɖufe la me nɔnɔ menye nu kpoloe fofo wònye o, ke boŋ enye
agbenɔnɔ le Mawu fe ŋusẽ me. 21 Kae adze mia ŋu wu, be mava mia gbɔ kple
amefoti loo alo be mava le lɔlɔ̃ kple tufafa me?
Paulo de se be woanya ahasitɔ la le hamea me
5 Busunya si dzɔ le mia dome lae nye be, miafe hametɔ aɖe xɔ fofoa srɔ̃. Nya
sia ɖi hoo eye ame sia ame le nu fom le eŋu. Nu sia nye busunu ale gbegbe be
medzɔna le Trɔ̃subɔlawo gɔ̃ hã dome o.
2 Ke esi nu sia fomevi le edzi yim le mia dome la, ɖe miegale mia ɖokuiwo
bum be yewode ŋgɔ le gbɔgbɔ mea? Ðe wòle be mialé blanui afa konyi ŋukpetɔe eye
miaɖe ame sia le ha la me enumake!
3 Togbɔ be nyemele mia gbɔ le afi ma o hã la, mebua tame vevie le nu sia
ŋu, eye le Yesu Kristo fe ŋkɔ me la meɖo kpe nu si wòle be miawɔ la dzi, abe ɖe
mele mia dome ene. 4 Miyɔ hame takpekpe gã, eye miaɖe ame sia ɖa le hamea me.
Yesu Kristo fe ŋusẽ kple nye gbɔgbɔ anɔ mia dome le takpekpea me. 5 Minya ame
sia tsɔ de asi na Abosam be wòahe to nɛ vie le ŋutilã me, ale be to esia me la ɖewohĩ
efe luʋɔ akpɔ ɖeɖe ne Afetɔ Yesu Kristo gatrɔ va.
6 Enye nublanui ŋutɔ be, togbɔ be nu dziŋɔ sia le edzi yim le mia dome hã la,
miegale mia ɖokuiwo bum ame kɔkɔewoe. Mienyae be, “Deku ɖekae gblẽa bubuawo
katã oa?” Eye ne mieɖe mɔ be ame ɖeka nawɔ nu vɔ̃ sia ɖe, magblẽ nu le ame
13
bubuwo hã ŋu oa? 7 Miɖe ame vɔ̃ɖi sia ɖa le mia dome, bena miafe ŋkɔ nagagblẽ o
eye mianɔ dzadzɛ. Miɖo ŋku edzi be, wowu Kristo, ame si nye Mawu fe Alẽvi la,
abe ŋutitotoŋkekenyui fe vɔsalẽvi ene na mí. 8 Eya ta mina míaɖu nu, ano nu le
Kristo me bena míatsi nyuie le kristotɔgbenɔnɔ me, eye míaɖe asi le agbe vlo siwo
míenɔna tsã la ŋu, adzudzɔ fuléle kple tamesesẽwɔwɔ. Boŋ la, mina be, bubu,
nyatefetoto kple nu si le etefe la nanye míafe gbe sia gbe nuɖuɖu kple nunono.
9 Le nye agbalẽ si meŋlɔ na mi do ŋgɔ me la, megblɔ na mi be, migade ha
kple ahasiwɔlawo o. 10 Ke menye Trɔ̃subɔla siwo nye ahasiwɔlawo, ŋubiãlawo,
fiafitɔwo kple legbasubɔlawo la mewɔnɛ o. Zi ale si miele xexeame ko la, miate ŋu
aɖe mia ɖokuiwo ɖe aga le ame siawo gbɔ o. 11 Nu si mewɔnɛ enye be, migade ha
kple ame siwo le wo ɖokuiwo yɔm be kristotɔwo, gake woganye ahasiwɔlawo,
ŋubiãlawo, amebalawo, legbasubɔlawo, ahanomunɔwo kple dzrewɔlawo o. Migaɖu
nu kple ame siawo fomevi gɔ̃ hã o. 12 Menye míafe dɔ wònye be míadrɔ̃ ʋɔnu ame
siwo menye hametɔwo alo kristotɔwo o, gake enye míafe dɔdeasi vevi aɖe be míadrɔ̃
ʋɔnu hametɔwo, aka mo eye míahe to na ame siwo le nu vɔ̃ɖi wɔm. 13 Mawu ŋutɔ
koe adrɔ̃ ʋɔnu ame siwo mele kristoha la me o. Ke ele be miawo ŋutɔ miakpɔ nya sia
gbɔ eye miaɖe ame sia ɖa le hamea me kokoko.
Womakplɔ nɔvi xɔsetɔ ayi dzimaxɔsetɔwo fe ʋɔnui o
6 Nɔvinyewo, nu ka ta, ne masɔmasɔ aɖe dzɔ le mi kristotɔwo dome la, mietsɔa
nya la yia fia alo dukɔa fe ʋɔnudrɔ̃fe be Trɔ̃subɔlawo nadrɔ̃ na mi esi wòle be miayi
kristotɔwo boŋ gbɔ? 2 Ðe mienyae bena, gbe ɖeka la, mí kristotɔwoe aɖu fia ɖe
14
xexeame blibo dzi eye míadrɔ̃ ʋɔnu xexeametɔwo o mahã? Nu ka ta miate ŋu adzra
nya viviwo ɖo le mia nɔewo dome o? 3 Alo mienya be gbe aɖe gbe la, mí
kristotɔwoe adrɔ̃ ʋɔnu mawudɔla siwo le dzifo gɔ̃ hã, eye miaxe fe na wo dome ɖe
sia ɖe abe ale si dze ene oa? Eya ta nɔviwo, ele be miawo ŋutɔ miate ŋu adzra mia
nɔewo dome ɖo bɔbɔe le anyigba sia dzi. 4 Nu ka ta wòhiã be miatsɔ miafe nyawo
ayi na Trɔ̃subɔlawo be woadrɔ̃ na mi? 5 Mele nya siawo gblɔm kple susu be ŋu
nakpe mi. Ðe miele gbɔgblɔm be le miafe ha bliboa me la, ame aɖeke kura meli si si
susu le ale be wòate ŋu awɔ nya siawo ŋutidɔ na mi oa? 6 Ke nu ka ta wòle dzɔdzɔm
le mia dome be Kristo natsɔ nya ɖe nɔvia kristotɔ bubu ŋu le Trɔ̃subɔlawo, ame siwo
menya Mawu o la gbɔ? 7 Esi mietsɔ nya ɖe mia nɔewo ŋu le ʋɔnu ɖeɖe dza fia be
woɖu mia dzi xoxo. Nu ka wɔ miaɖe mɔ be woada vo ɖe mia ŋu boŋ o? Nu ka ta
miaɖe mɔ be woaba mi boŋ o? 8 Ewɔ nublanui ŋutɔ be miawo boŋue le nu vlowo
wɔm. Miele amebaba dzi ɣesiaɣi eye esi gavlo wue nye be miewɔa nu siawo ɖe mia
nɔvi kristotɔwo kekeake hã ŋu.
Agbe vlo nɔlawo manyi mawufiaɖufe fe dome o
9 Ðe mienyae be ame vɔ̃ɖiwo manyi mawufiaɖufe la fe dome oa? Migana woable mi
o. Ahasiwɔlawo kple Trɔ̃subɔlawo, matrewɔlawo kpakple ŋutsu siwo dɔna kple ŋutsu
bubuwo, 10 fiafitɔwo kple ŋubiãlawo kple ahamulawo, ameŋunyagblɔlawo kple
amebalawo la, womanyi mawufiaɖufe la fe dome o. 11 Tsã la, mia dometɔ aɖewo fe
agbenɔnɔ sɔ pɛpɛpɛ kple ame baɖa siawo tɔ. Ke fifia la, woklɔ miafe nu vɔ̃wo katã
ɖa le mia ŋu, eye le nu si Afetɔ Yesu Kristo kple Mawu fe Gbɔgbɔ la wɔ na mi ta la,
Mawu xɔ mi miezu efe ame tɔxɛwo. 12 Mia dometɔ aɖewo le gbɔgblɔm be, mɔɖeɖe
15
li be yewoate ŋu awɔ nu sia nu faa, ne Afetɔ Yesu mede se tɔxɛ aɖeke ɖe wo nu o.
Esia anya nɔ eme alea, gake menye nu sia nu wɔwɔe nyona na ame o. Ame ate ŋu
awɔ nu sia nu faa ne mɔɖeɖe li, gake menyo be ame nazu kluvi na naneke kura o.
13 Ele eme be Mawu wɔ fodo na mí be míaɖu nu, gake menye esia tae wòle
be ame naɖu nutsu o. Le nyatefe me la, miganɔ bubum be nuɖuɖu le vevie akpa o,
elabena gbe ɖeka la, Mawu le nuɖuɖu kple míafe fodowo siaa ɖe ge ɖa. Medi be
mianya nyuie hã be, ahasiwɔwɔ menyo le mɔ aɖeke nu o. Menye esia tae wowɔ
míafe ŋutilã sia ɖo o, ke boŋ ɖe wowɔe na Afetɔ la, eye enye Afetɔ la fe didi vevie
be ye ŋutɔ yeava nɔ miafe ŋutilãwo me. 14 Gbe ɖeka la Mawu afɔ miafe ŋutilã ɖe
tsitre tso ame kukuwo dome, abe ale si tututu wòfɔ Afetɔ Yesu Kristo ɖe tsitre tso
ame kukuwo dome ene. 15 Alo mienye be miafe ŋutilãwo nye Afetɔ Yesu Kristo fe
ŋutilã fe akpa vovovowo oa? Ne ele alea la, ekema ɖe wònyo be miatsɔ Kristo fe
ŋutilã ade ha kple gbolowoa? Gbeɖe, mele be wòanɔ alea o!
16 Ðe mienyae be ame si de ha kple gbolo aɖe la zu ŋutilã ɖeka kplii oa?
Elabena wogblɔe be, “Wo ame evea woazu ŋutilã ɖeka.” 17 Ke ame si tsɔ eɖokui lé
ɖe Afetɔ la ŋu la, eya kplii wozu ɖeka le gbɔgbɔ me.
18 Le esia ta mele gbe tem ɖe edzi na mi be miadzudzɔ ahasiwɔwɔ. Elabena
ahasiwɔwɔ nye nu vɔ̃ si foa ɖi ame fe ŋutilã. Eya ta ne miewɔ nu vɔ̃ sia la, miawo
ŋutɔwo koe akpe fu. 19 Nu ka tae va se ɖe fifia hã la mienya kpɔ be miafe ŋutilã nye
Gbɔgbɔ Kɔkɔe si Mawu na mi la fe nɔfe eye wòle mia me ɣesiaɣi o mahã? Miawo
ŋutɔ fe ŋutilãwo menye mia tɔ o. 20 Elabena Mawu fle mi ho gã aɖe. Eya ta, miwɔ
miafe ŋutilã fe akpa sia akpa ŋutidɔ hena Mawu fe dodoɖedzi kple kafukafu elabena
etɔwoe mienye.
16
Nya tso srɔ̃ɖeɖe ŋu
7 Nya siwo miebiam le agbalẽ si mieŋlɔ ɖo ɖem me la fe ŋuɖoɖo enye be, ne
ŋutsu aɖe meɖe srɔ̃ o la, megblẽ naneke o. 2 Gake, zi geɖe, le ahasiwɔwɔ ta la, enyo
be ame naɖe srɔ̃, ŋutsu ɖe sia ɖe kple etɔ; nenema kee nye nyɔnu ɖe sia ɖe hã, ale be
ame aɖeke nagawɔ nu vɔ̃ o.
3 Ele na srɔ̃ŋutsu be wòakpɔ egbɔ be yemegblẽ ye srɔ̃ ɖi le go aɖeke me o
eye srɔ̃nyɔnu hã nawɔ nenema pɛpɛpɛ. 4 Ne nyɔnu ɖe srɔ̃ ko la, ekema megakpɔ
ŋusẽ ɖe efe ŋutilã dzi o, ke boŋ srɔ̃a hã kpɔ ŋusẽ ɖe edzi eye nenema ke srɔ̃nyɔnu hã
kpɔ ŋusẽ ɖe ŋutsua fe ŋutilã dzi, ale ŋutsua mate ŋu awɔ nu si dze eya ŋutɔ ɖeɖe ko
ŋu o.
5 Eya ta srɔ̃tɔwo nakpɔ egbɔ be yewomegblẽ yewo nɔewo ɖi o, negbe wo
ame eve la wowɔ ɖoɖo tɔxɛ be yewoakpɔ ɣeyiɣi ado gbe ɖa. Emegbe la mite kpe be
Satana nagate mi akpɔ le ɖokuidzimaɖumaɖu ta o. 6 Mele esia gblɔm abe mɔnana
ene ke menye abe sedede ene o. 7 Anye nye didi be ŋutsuwo katã nanɔ abe nye ene.
Gake ŋutsu ɖe sia ɖe kple nunana si wòxɔ tso Mawu gbɔ, ame ɖeka xɔ nunana sia
eye ame bubu xɔ nunana kemee. 8 Eya ta magblɔ na trewo kple ahosiwo be woanɔ
anyi srɔ̃maɖemaɖee abe nye ŋutɔ ene. 9 Gake, ne ame aɖe mate ŋu aɖu eɖokui dzi o
la, ekema neɖe srɔ̃ elabena enyo be woaɖe srɔ̃ wu be woayɔ fũu kple fieŋufieŋu. 10
Ke mele se sia dem na srɔ̃tɔwo, menye nyee le sea dem o, ke boŋ Afetɔ lae be,
srɔ̃nyɔnu mekpɔ mɔ agbe srɔ̃ŋutsua o. 11 Ke ne egbee la, ele nɛ be wòanɔ tre alo
wòatrɔ ayi aɖawɔ ɖeka kple srɔ̃ŋutsua. Nenema ke srɔ̃ŋutsu hã mekpɔ mɔ agbe
srɔ̃nyɔnua o.
17
12 Azɔ nye ŋutɔ medi be maɖo aɖaŋu aɖe na mi; esia menye Afetɔ la fe
sedede o, gake edze nam abe enyo ene. Eyae nye be, ne kristotɔ aɖe srɔ̃nyɔnu menye
kristotɔ o, gake nyɔnua lɔ̃ be yeanɔ egbɔ la, ŋutsua megaɖe asi le eŋu o. 13 Nenema
ke, ne nyɔnu kristotɔ aɖe srɔ̃ŋutsu menye kristotɔ o gake wòlɔ̃ be nyɔnua nanɔ ye
gbɔ la nyɔnua hã megagbee o. 14 Elabena srɔ̃ŋutsu si mexɔ se o la ŋuti kɔ le
srɔ̃nyɔnua ta eye nenema ke srɔ̃nyɔnu si mexɔ se o la hã ŋuti kɔ le srɔ̃ŋutsua ta.
Nemenye nenema o la mia viwo anye nu makɔmakɔwo, gake esi wòle alea ta la, wo
ŋuti kɔ. 15 Ke ne srɔ̃tɔ si mexɔ se o la dzo la, neyi fãa. Elabena sea aɖeke mebla
srɔ̃ŋutsu alo srɔ̃nyɔnu si xɔse la le nya sia me o; Mawu yɔ mí be míanɔ anyi le
ŋutifafa me. 16 Srɔ̃nyɔnu, ale ke nèwɔ nya be àte ŋu aɖe srɔ̃wò ŋutsu? Alo wò
srɔ̃ŋutsu, ale ke nèwɔ nya be àte ŋu aɖe srɔ̃wò nyɔnu?
17 Le esiawo katã wɔwɔ me la, ame sia ame nakpɔ egbɔ be yewɔ ɖe Mawu fe
ɖoɖo dzi le srɔ̃ɖeɖe me loo alo le trenɔnɔ me eye nu sia nu si Mawu na ame aɖe la,
wòaxɔe kple dzi faa. Hamewo katã nawɔ ɖe sedede vevi siawo dzi.
18 Le kpɔɖeŋu me, ne wotso aʋa na ŋutsu aɖe le Yudatɔwo fe kɔnu nu hafi
wòtrɔ zu kristotɔ la, amea megatsi dzi le eŋu kura o. Nenema ke ne wometso aʋa na
ame aɖe hã o la, eya hã megatsi dzi be ele be yeatso aʋa kokoko o.
19 Elabena kɔnu sia wɔwɔ mele vevie kura le kristotɔgbenɔnɔ me o. Nu si le
vevie enye be kristotɔ nakpɔ egbɔ be yele Mawu fe sewo dzi wɔm eye be Mawu
nakpɔ ŋudzedze le ye ŋu ɣesiaɣi. 20 Ame sia ame nanɔ nɔnɔme si me wònɔ hafi
Mawu yɔe, ne enye aʋatsotso alo aʋamatsomatsotɔ. 21 Ne ènye kluvi hafi zu kristotɔ
la, mègana wòaɖe fu na wò o. Gake ne èkpɔ mɔnu be nazu ablɔɖevi la, mègana
wòato ŋuwò o. 22 Kluvi si trɔ zu kristotɔ la zu Kristo fe agblɔɖevi eye wòvo tso nu
18
vɔ̃ fe asi sesẽ la te. Ke ne ènye ablɔɖevi hafi zu kristotɔ la, nyae be yezu Kristo fe
kluvi azɔ. 23 Yesu Kristo fle mi eye wòxe fe ɖe mia ta keŋkeŋ eya ta miezu etɔ eye
le esia ta migawɔ mia ɖokuiwo abe kluviwo ene na amegbetɔwo kple xexe sia me
nuwo o. 24 Eya ta nɔvi lɔlɔ̃tɔwo, ale si ame sia ame nɔ hafi zu kristotɔ ko la, nenɔ
nenema elabena azɔ la Afetɔ la li kplii eye wòakpe ɖe eŋu le nu sia nu me.
25 Azɔ maɖo miafe biabia evelia ŋu na mi. Miele biabiam be, nu ka yewoawɔ
kple ɖetugbi siwo meɖe srɔ̃ haɖe o la hã? Ðe woaɖe mɔ na wo be woaɖe srɔ̃ faa hã?
Le nyatefe me la, nyemexɔ sedede tɔxɛ aɖeke tso Afetɔ la gbɔ le nya sia ŋu o. Ke
Mawu ŋutɔ na susum be mawɔ eŋutidɔ eya ta magblɔ nu si nye ŋutɔ mebu le nya sia
ŋu la na mi.
26 Eyae nye be, le fukpekpe geɖe si le mí kristotɔwo dzi vam le egbe
ŋkekewo me ta la, anyo be ame sia ame nanɔ anyi be ale si wole fifia ene. 27 Ne èɖe
srɔ̃ la mègagbee o. Ne meɖe srɔ̃ haɖe o la megaɖe o. 28 Ke ne èɖe srɔ̃ la mèwɔ nu
vɔ̃ o, eye ne ɖetugbivi dza ɖe srɔ̃ la, mewɔ nu vɔ̃ o. Gake ame siwo ɖe srɔ̃, woaɖo go
fuɖename geɖewo le agbe sia me, nukpekpeame siawo mee medi be maɖe mi tsoe.
29 Nɔviwo nu si gblɔm mele lae nye be; Êeyiɣi la le kpuie. Eya ta tso azɔ dzi
la, ame siwo si srɔ̃ le la, nanɔ agbe abe srɔ̃ ɖe mele wosi o ene.
30 Ame siwo le nu xam la nanɔ abe ɖee womele nu xam o ene,
dzidzɔkpɔlawo abe ɖe womele dzidzɔ kpɔm o ene eye ame siwo fle nuwo kɔ ɖi la
abe nuawo menye wotɔ o ene. 31 Nenema ke ame siwo wɔ xexe sia me nuwo ŋuti dɔ
abe ɖe wometsɔ ɖeka le xexemenuwo me o ene. Elabena xexe sia me abe ale si wòle
fifia ene la nu ava yi kpuie.
19
32 Migatsi dzi ɖe naneke ŋu o. Ne srɔ̃ mele ŋutsu aɖe si o la, ekema ekpɔa
vovo ɖe Afetɔ fe dɔ ŋu nyuie, eye wòdina ɣesiaɣi be yefe agbe nadze Afetɔ ŋu. 33
Ke srɔ̃tɔ ya mate ŋu awɔ alea o, elabena agbe sia me fe hloloetsotso xɔa efe ɣeyiɣi,
eye efe didi koe nye be yeadze ye srɔ̃ ŋu ɣesiaɣi. 24 Ale efe dzi fe didiwo ma ɖe
akpa gã eve me. Alea ke wònɔna na ɖetugbi si le atsufe hã. Efe susu katã nɔa srɔ̃a,
viawo kple afemedɔwo ŋu ɣesiaɣi ale vovo menɔa eŋu kura na Mawu fe dɔ o. Ke
nyɔnu si mele atsufe o la fe didi katã koe nye be yeawɔ dɔ na Afetɔ ɣesiaɣi.
35 Menye ɖe mele nya siawo gblɔm be maɖe dzi le mia fo le srɔ̃ɖeɖe ŋu o, ke
boŋ be makpe ɖe mia ŋu. Medi be miadze agbagba awɔ nu sia nu si ana be miate ŋu
asubɔ Mawu nyuie la eye miagaɖe mɔ na nu kukluiwo be woaxe mɔ na mi o.
36 Ne mia dometɔ aɖe kpɔe be trenɔnɔ menyo na ye o, elabena yemetea ŋu
ɖua ye ɖokui dzi nyuie o la, ekema enyo be wòaɖe srɔ̃. Esia menye nu vɔ̃ o. 37 Gake
ne ame aɖe ya, tea ŋu ɖua eɖokui dzi nyuie eye le esia ta wòɖoe be yemaɖe srɔ̃ o la,
ewɔe nyuie. 38 Eya ta nɔviwo, minyae be, ne ame aɖe ɖe srɔ̃ la, mewɔ nu gbegblẽ o
eye ne ame bubu hã meɖe srɔ̃ o la, etɔ kura ganyo wu.
39 Srɔ̃nyɔnu kple srɔ̃ŋutsu le ɖeka zi ale si wole agbe. Ke ne ŋutsua ku la
ekema nyɔnua kpɔ mɔ aɖe ŋutsu bubu le Afetɔ la fe ɖoɖo nu. 40 Ke le nye nukpɔkpɔ
nu la, meka ɖe edzi be ne nyɔnu ahosia megaɖe srɔ̃ bubu kura o la, anyo nɛ wu.
Meka ɖe edzi be Mawu fe Gbɔgbɔe le aɖaŋu sia ɖom na mi to dzinye.
Nu siwo wotsɔ sa vɔe na trɔ̃wo ɖuɖu
20
8 Miafe biabia bubu hã ku ɖe nuɖuɖu siwo woɖa hena trɔ̃wo kple legbawo
la ɖuɖu ŋu. Mia dometɔ ɖe sia ɖe le gbɔgblɔm be yefe susu le nya sia ŋue nye
nyuitɔ. Miɖo ŋku edzi be nu si le vevie na hamea tutuɖo lae nye lɔlɔ̃ ke
menye ɖokuidodoɖedzi be menye esia kple ekemɛ o. 2 Ne ame aɖe susu be yenya nu
sia nu la, efe numanyamanya boŋ ɖem fia wòle nublanuitɔe. 3 Ame si lɔ̃a Mawu le
anukware me la, eyae Mawu naa nunya vavãe.
4 Mina míatrɔ ɖe nya la gbɔ azɔ. Eyae nye enyo be kristotɔ naɖu nuɖuɖu si
woɖa hena trɔ̃wo kple legbawo loo alo menyo be wòaɖui oa? Mí katã míenyae kɔtee
be Mawu gbagbe ɖeka pɛ koe li. Legbawo la, menye mawu wonye o. 5 Gake ame
aɖewo ya xɔe se be mawu bubuwo hã gale dzifo kple anyigba dzi fũ. 6 Ke míawo ya
míenyae be Mawu Fofo ɖeka koe li, ame si wɔ xexeame eye wòwɔ mí míenye
viawo. Míenyae hã be Afetɔ ɖeka koe li si nye Yesu Kristo ame si wɔ nu sia nu le
xexeame eye wòna agbe mí. 7 Ke nublanuitɔe la, kristotɔ aɖewo menya esia o.
Wobuna be legbawo hã nye nu gbagbewo eye woxɔe se be mawu gbagbewoe wotsɔa
nuɖuɖu sia nana abe vɔse ene. Eya ta ne kristotɔ siawo ɖu legbawo fe vɔsanuɖuɖu la,
eɖea fu na wofe dzitsinya vevie. 8 Nɔviwo, minyae nyuie be Mawu ya metsɔ ɖeke le
eme ne mieɖu nuɖuɖu sia tɔgbi loo alo mieɖui o. Ame si ɖui kple ame si meɖui o la
katã sɔ le Mawu fe ŋkume: ɖeke menyo wu nɔvia o. 9 Ke ne ame aɖe kpɔ be ne
yeɖu nuɖuɖu sia tɔgbi la, anye nuɖiaɖia na kristotɔ bubu si fe dzixɔse meli ke nyuie
o eye wòana ame sia nawɔ nu vɔ̃ la, ekema anyo be megaɖui o.
10 Nu si adzɔ enye be ne, kristotɔ aɖe si fe dzitsinya gblɔ nɛ be menyo be
wòaɖu trɔ̃wo fe vɔsanuɖuɖu o, ke ame sia va kpɔ wò kristotɔ bubu nèbɔbɔ nɔ trɔ̃xɔ
21
me le nu ɖum la, ana be eya hã nate kpɔ be yeaɖui. Ke ne eɖui la efe dzitsinya aɖe
fu nɛ vevie eye wòagbɔdzɔ le efe dzixɔse me. 11 Ale wò ame si tsi le gbɔgbɔ me
la, fe nuwɔna azu nuɖiaɖia gã aɖe na ame bubu si hã ta Yesu ku ɖo ke wònye vidzĩ
le gbɔgbɔ me. 12 Enye nu vɔ̃ wɔwɔ ɖe Kristo ŋu be wò nuwɔna naɖe dzifo na ame
bubu be wòawɔ nu si tsi treɖe efe dzitsinya ŋu. 13 Eya ta, ne to trɔ̃wo fe
vɔsadanuɖuɖu me, mana nɔvinye kristotɔ aɖe nazu nu vɔ̃ wɔla la, ekema nyemagaɖu
nuɖuɖu sia tɔgbi gbeɖe o, elabena nyemedi be mana nɔvinye nawɔ nu vɔ̃ o.
Paulo ʋli efe apostolonyenye ta
9 Ðee nyemevo oa? Menye apostoloe menye oa? Ðe nyemekpɔ Yesu míafe
Afetɔ la oa? Ðe menye miawoe nye nye dɔ si mewɔ na Afetɔ la fe metsonu oa? 2 Ne
ame bubuwo mebum ɖe apostolowo me o hã la, miawo ya mienyae be apostoloe
menye elabena dzinyee mieto hafi zu kristotɔwo fifia. 3 Esia koe nye nya si le asinye
na ame siwo nɔa ɖi kem kplim la.
4 Ale ke bum miele le ŋutinye? Ðe mɔɖeɖe meli be mava dze mia gbɔ abe
apostolo bubuawo ene le nye mɔzɔzɔwo me oa? 5 Ne ɖe srɔ̃ le asinye eye eya hã nye
kristotɔ la, ɖenyemate ŋu akplɔe ɖe asi le nye mɔzɔzɔwo me abe ale si apostolo
bubuawo, Yesu nɔviawo kple Kefa hã wɔna ene oa? 6 Alo miesusu be nye kple
Banabas koe anɔ fu kpem anɔ dɔ wɔm be míakpɔ mía ɖokuiwo dzi, le esime miawo
miele ame bubuawo dzi kpɔm nyuie ɣesiaɣi? 7 Miese kpɔ be asrafo si le aʋagbedzi
la kpɔ eya ŋutɔ ɖokui dzi le aʋagbedzi kpɔa? Alo miese kpɔ be agbledela mekpɔ mɔ
aɖu eya ŋutɔ fe agblemenukuwo oa? Alo lãnyila kae mekpɔ mɔ ano nyinotsi si wòfia
22
tso efe lã fe nowo me la fe ɖe o? 8 Menye amegbetɔwo fe susu ko gblɔm mele o;
Mawu fe se gɔ̃ hã ɖo kpe nu siawo dzi pɛpɛpɛ. 9 Elabena woŋlɔe ɖe Mose fe
segbalẽa me be, “Megabla nu na nyitsu ne ele mɔlu tugum o.” Nyitsuwo ŋue Mawu
tsi dzi ɖoa? 10 Ðe menye míawo tae wògblɔ nya sia ɖo oa? Ẽ, míawo tae, elabena
Mawu di be yeafia be ele be woaxe fe na ame siwo le efe dɔ vovovowo wɔm, eye
ame siwo dome wole dɔ aɖe wɔm le la, woe adzɔ ga axe fe na dɔwɔla la. Ele be
apavi siwo ŋlɔ agble me eye wodo nukuawo la nakpɔ gome nenye be
agblemenukuawo va tsi. 11 Míedo gbɔgbɔmenuku nyuiwo ɖe mia fe dziwo me. Eya
ta ne míebia nuɖuɖu kple avɔtata tso mia gbɔ la, megblẽ kura o. 12 Miewɔnɛ abe ale
si wòdze ene na nyagblɔla bubuawo. Ke míawo la, togbɔ be ele be miakpɔ mía dzi
hã la, míebia naneke mi kpɔ gbeɖe o. Ke boŋ míawo ŋutɔ míekpɔa mía ɖokuiwo
dzi ɣesiaɣi. Míelĩ fe ame aɖeke kpɔ o, elabena míele vɔvɔ̃m be ne míewɔ alea la, dzi
aɖe le mia fo eye miagbɔdzɔ le Yesu Kristo fe nya si míetsɔ vɛ na mi la ŋuti.
13 Nɔviwo, ɖe mienyae be Mawu ŋutɔ ɖe mɔ na ame siwo nɔ dɔ wɔm le
gbedoxɔ la me be woatsɔ nunana siwo amewo tsɔ vɛ na Mawu la fe ɖe awɔ wo
ŋutidɔ faa oa? Ame siwo hã wɔa dɔ le Mawu fe vɔsamlekpui la ŋu la ɖua nuɖuɖu
siwo amewo tsɔ vɛ be yewoatsɔ sa vɔe na Mawu la fe ɖe faa. 14 Nenema ke Mawu
de se be ame siwo dome wole mawudɔwɔm le la nakpɔ mawunyagblɔla la dzi. 15
Gake nyemebia pesewa ɖeka hã tso mia gbɔ kpɔ o. Menye ɖe mele esia gblɔ be
miabu be ɖe medi be miaɖo ga ɖem azɔ o. Le nyatefe me, ne dɔ wum meku la enyo
wu be maxɔ ga le mia si eye mabu dzidzedze gã si mekpɔna ne megblɔ mawunya na
mi faa. 16 Elabena nyemedze na kafukafu tɔxɛ aɖeke le nye mawunyagbɔgblɔ ta o.
23
Ele nam kokoko be manɔ egbɔgblɔ dzi ɣesiaɣi madzudzɔmadzudzɔe. Ne mekatsa
dzudzɔ la baba nam!
17 Nenye nye ŋutɔ nye lɔlɔ̃nue metsɔ le dɔa wɔm la, ekema maxɔ nunana tɔxɛ
tso Afetɔ la gbɔ. Gake mele eme alea o, ke boŋ Mawu ŋutɔe tiam tsɔ dɔ xɔasi sia de
asi nam, eya ta nyemate ŋu agbe o. 18 Le esia ta la, nye fetu ko enye dzidzɔ tɔxɛ si
yɔa menye ne megblɔ mawunya na amewo faa, naneke maxɔmaxɔe.
19 Viɖe tɔxɛ aɖe le esia me eye eyae nye bena, ame aɖeke mate ŋu azi dzinye
le mɔ aɖeke nu o, elabena ame aɖeke kura mele fe xem nam o. Gake melɔ̃ faa be
mabɔbɔ ɖokuinye na ame sia ame fomevi ale be to esia me la mate ŋu akplɔe va
Yesu Kristo gbɔ. 20 Ne mele Yudatɔwo dome la, mewɔa nu sia nu abe Yudatɔ ene
ale be woalɔ̃ aɖo to nyanyui si gblɔm mele na wo la. Ne mele Helatɔ siwo lé
Yudatɔwo fe kɔnuwo kple sewo me ɖe asi hã gbɔ la, nyemehea nya ɖe wo ŋu kura o
togbɔ be nyemelɔ̃ ɖe nu sia nu si wowɔna la dzi hafi o; elabena medi be makpe ɖe
wo ŋu boŋ. 21 Ne mele trɔsubɔla tsiɖitsiɖiwo dome la, medzea agbagba sea wofe
nuwɔnawo gɔme negbe ɖe ko nyemedana le kristotɔwo fe sewo dzi o. To esia me la
woxɔa dzinye sena ale be mekpɔa mɔ kpena ɖe woawo hã ŋu.
22 Ne mele ame siwo fe xɔse meli ke tututu haɖe o la dome la, megbɔa dzi ɖi
na wo ale be woalɔ̃ be makpe ɖe yewo ŋu. Ẽ, medzea agbagba be masɔ kple ame sia
ame le mɔ ɖe sia ɖe dzi, ale be makpɔ mɔnu aɖe kokoko afo nu nɛ tso Kristo ŋu
bena wòakpɔ ɖeɖe to egbɔ. 23 Mewɔ esia be makaka nyanyui la na amewo katã eye
to esia me la, nye hã maxɔ yayra tɔxɛ aɖe.
ʋiʋli sesĩe na dziɖuɖufetuxɔxɔ
24
24 Miɖo ŋku edzi nyuie be, ne wole dufufu fe hoʋiʋli wɔm la, ame ɖeka pɛ koe xɔa
dziɖuɖukplu la le hoʋlilawo katã dome. 25 Ne ame aɖe di be yeaxɔ dziɖuɖukplua la,
ele nɛ be wòazi eɖokui dzi eye wòadzudzɔ nu geɖewo wɔwɔ ale be wòate ŋu adzra
eɖokui ɖo nyuie. Amewo wɔa esia bena woaxɔ dziɖuɖukplu si gblẽna le ɣeyiɣi kpui
aɖe ko megbe. Ke míawo ya miele esia wɔm bena míaxɔ dziɖuɖukplu si le dzifo si
megblẽna gbeɖe o. 26 Eya ta nyemele dudime kem taɖodzinu manɔsitɔe o, eye
nyemele kɔ dam abe ŋutsu si le kɔ dam ɖe yame la ene o. 27 Ke boŋ mefoa nye
ŋutilã hewɔnɛ nye kluvii ale be nyemabu dziɖuɖufiakuku la o le esime wonye nyee
gblɔ agbenya la na amewo hafi.
Nuxɔxlɔ̃ tso Israel fe dzɔdzɔmeŋutinya me
10 Nɔvi lɔlɔ̃tɔwo, migaŋlɔ nu siwo dzɔ ɖe mía tɔgbuitɔgbuiwo dzi le gbedadafo
le gbe aɖe gbe ʋiĩ ke la be o. Mawu na alilĩkpo nɔ ŋgɔ na wo eye wòkplɔ wo va
to Ƒu Dzĩ la me dedie. 2 Nuwɔna sia zu abe ɖe wode mawutsi ta na wo ɖe wofe
kplɔla Mose ŋkɔ me ene. 3 Wo katã woɖu gbɔgbɔ menuɖuɖu ma ke, 4 eye wono
gbɔgbɔmenunono ma ke; elabena wonoe tso gbɔgbɔ me kpe gbadza si zɔ kpliwo le
gbea dzi, eye kpe gbadza siae nye Kristo. 5 Gake le esiawo katã megbe la, wo
dometɔ geɖewo sẽ to eye womewɔ Mawu fe gbe dzi o. Ale Mawu tsrɔ̃ wo eye wofe
ŋutilã kukuawo kaka ɖe gbea dzi.
6 Ele be míasrɔ̃ nu tso esia me be míawo hã míagatsi nu vɔ̃ɖiwo yome abe
mía tɔgbuiwo ene eye míagasubɔ legbawo abe ale si wowɔ ene o. 7 Woŋlɔe ɖe Ŋɔŋlɔ
25
Kɔkɔe la me be, “Wobɔbɔ nɔ anyi ɖu nu eye wono nu nyuie, eye emegbe la
woɖu ɣe” hesubɔ sikanyivi la.
8 Nu bubu si wòle be míagasrɔ̃ tso nu siwo dzɔ ɖe wo dzi me lae nye be, esi
wo dometɔ aɖewo wɔ ahasi ta la, ame akpe blaeve-vɔ-etɔ̃ sɔŋ ku le wo dome le
ŋkeke ɖeka ko dzi. 9 Nɔviwo, miawo hã migaɖia Afetɔ la nu abe ale si wowɔ eye
da ɖu wo dometɔ geɖewo woku ene o. 10 Le esi wolĩ liʋiliʋĩ ɖe Mawu ŋu ta la,
Mawu ɖo mawudɔla aɖe ɖa wòva tsrɔ̃ wo dometɔ geɖewo hã.
11 Nu siawo katã dzɔ ɖe wo dzi be wòanye kpɔɖeŋu kple nusɔsrɔ̃ na mí ale
be míawo míagawɔ nu siawo fomevi o. Woŋlɔ wo da ɖi na mí be míaxlẽ ale be
míasrɔ̃ nu tso eme le ɣeyiɣi siawo me esi xexeame fe nuwuwu tu afe.
12 Eya ta ame siwo buna be nu siawo mate ŋu adzɔ ɖe yewo dzi o la nakpɔ
nyuie be womagadze tetekpɔ me o. 13 Miɖo ŋku edzi be susu vɔ̃ɖi siwo vaa miafe
tame edziedzi la, vaa ame sia ame fe tame nenema ke, menye miawoe nye ame gbãtɔ
siwo le nu siawo me tom o. Minya be ame geɖewo to eme va yi. Minyae hã be
tetekpɔ aɖeke mesesẽ wu amegbetɔ fe tsɔtsɔ o. Miate ŋu aɖo ŋu ɖe Mawu ŋu be ana
ŋusẽ mi be miaɖu tetekpɔ dzi elabena eya ŋutɔ do ŋugbe na mi eye Mawu ya megbea
efe ŋugbedodowo dzi wɔwɔ gbeɖe o. Afia afɔɖofe mi be miate ŋu ato ɖe sia ɖe me le
dzigbɔɖi blibo me. 14 Eya ta nɔvi lɔlɔ̃tɔwo, mite ɖa le Trɔ̃subɔlawo gbɔ.
Miate ŋu ano nu le kplu eve nu o
15 Menya be nunyalawo mienye, eya ta mibu nya si gblɔ ge mala la ŋu be enye
nyatefe mahã? 16 Ne míele Afetɔ la fe Nuɖuɖu Kɔkɔe ɖum la, mí katã míedoa
gbe ɖa eye míenoa nu le kplu ɖeka nu. Ðe esia mefia be mí katã míele yayra ɖeka
26
xɔm tso Kristo fe ʋu me oa? Azɔ ne míeka abolo ɖeka me heɖu la, esia hã fia be mí
katã míekpɔ viɖe tɔxɛ tso Kristo fe ŋutilã me oa? 17 Ne míesɔ gbɔ ale gbegbe hã la
abolo ɖeka ma ko míemana ɖuna. Esia ɖo kpe edzi na mí be mí katã míenye Kristo
fe ŋutilã ɖeka ma fe akpe aɖe. 18 Nenema ke le Israelviwo dome hã la, ame siwo
katã ɖua vɔsalẽvia fe ɖe la katã zua ame ɖeka.
19 Ame aɖe abia be ɖe mele gbɔgblɔm be legba siwo Trɔ̃subɔlawo saa vɔ na
la nye Mawu gbagbewo eye wofe vɔsawo hã nye nu xɔasitɔwo mahã? Gbeɖe! Mele
nenema kura o. 20 Nu si gblɔm mele boŋue nye be, ame siwo ɖa nu na legbawo la
wɔ ɖeka le gbɔgbɔ vɔ̃wo subɔm menye Mawu subɔm wole kura o. Azɔ nyemedi be
miade ha kple gbɔgbɔ vɔ̃wo to Trɔ̃subɔlawo fe vɔsanu siawo ɖuɖu me o. 21 Miate ŋu
ano nu le Afetɔ fe kplɔ̃ ŋu vɔ agatrɔ yi aɖanoe le Abosam hã fe kplɔ̃ ŋu o, eye
nenema ke miate ŋu aɖu abolo le Afetɔ fe kplɔ̃ ŋu vɔ agaɖui le Abosam hã gbɔ o.
22 Nu ka? Ðe miedi be yewoado dɔmedzoe na Afetɔa? Ðe miebu be miesesẽ
wuia?
Xɔsetɔ fe ablɔɖe
23 Ne ame aɖe di be yeaɖu trɔ̃wo fe vɔsanuɖuɖu la ate ŋu aɖui faa, meda Mawu fe
se aɖeke dzi o. Gake menye eya ta ame naɖu nu sia o. Togbɔ be se aɖeke mexe mɔ
nɛ o hã la, ɖewohĩ nuwɔna sia medze tututu be wòawɔ o. 24 Miganye ɖokuitɔdilawo
o, ke boŋ mibu mia nɔewo ŋu le miafe wɔnawo me.
25 Azɔ, ne mieyi asime la, mifle lã ɖe sia ɖe si dzram wole eye migabia be
afi kae lãa tso hã o. Ne menye nenema o la ɖewohĩ ŋuɖoɖoa aɖe fu na miafe
27
dzitsinya. 26 Minyae be, xexeame bliboa kple emenu nyuiwo katã nye Afetɔ la tɔ,
eye wòtsɔ wo na mi be miawɔ wo ŋuti dɔ le dzidzɔ me.
27 Ne Trɔ̃subɔla aɖe kpe mi kristotɔwo be miva ɖu nu kple ye eye wò dzro
mi be miayi la, miate ŋu ayi faa. Nuɖuɖu ɖe sia ɖe si wòtsɔ ɖo mia kɔme la, miɖui
eye migabia be nu kae woɖa hã o. Mizi kpi eye miaɖu nua ekema trɔ̃wo fe
vɔsanuɖuɖunya mava eme si aɖe fu na miafe dzitsinya o. 28 Gake ne miebe
yewoaɖu nua ko ame aɖe gblɔ be wotsɔ nuɖuɖua sa vɔa na trɔ̃wo gbã hafi tsɔ na mi
la, ekema migaɖui o, ɖe nu si ame si gblɔ nya sia na mi la abu tso nu si mieɖua ŋuti
la ta. 29 Le nya sia me la, edze be miabu nu si ame sia gblɔ tso nuɖuɖu ŋuti la ŋu
vevie.
Eye miabia be, nu ka ta wòle be ame bubu fe susu nawɔ mi kluviwoe le nu si
mienya be enyo la ŋuti? 30 Ne màte ŋu ada akpe na Mawu ɖe nuɖuɖu la ta ko aɖui
la, nu ka ta wòle be nana ame bubu nagblẽ nu siawo katã me elabena eya bu be
mèda vo? 31 Nu si ta megblɔ esia ɖoe nye be ele be miawɔ nu sia nu na Mawu fe
kafukafu, le miafe nuɖuɖu kple nunono gɔ̃ hã me. 32 Eya ta miganye mɔxenu na
ame aɖeke o, eɖenye Yudatɔwo, Trɔ̃subɔlawo alo kristotɔwo o. 33 Nu si nye ya
mewɔna la enye be medze agbagba be madze ame sia ame ŋu le nu sia nu me.
Menye be male nu si doa dzidzɔ na nye ŋutɔ ɖeɖe ko me ɖe asi o. Ke boŋ la mewɔa
nu si nyo na ame bubuwo hã be mate ŋu aɖe wo.
Ðoɖo na nyɔnuwo le Kristo hamea me
28
11 Mito nye afɔtofe abe ale si nye hã mezɔa Kristo fe afɔtofe ene. 2 Nɔvi
lɔlɔ̃tɔwo, enye dzidzɔ nam be mielé nu siwo katã mefia mi la me ɖe asi sesĩe, eye
miele wɔwɔm ɖe wo dzi pɛpɛpɛ. Miedze na kafukafu! 3 Ke medi be maɖo ŋku nu
ɖeka aɖe dzi na mi; eyae nye be srɔ̃nyɔnu ɖe sia ɖe fe tatɔ enye srɔ̃ŋutsu eye
srɔ̃ŋutsu hã fe tatɔ enye Kristo eye Mawu hã nye tatɔ na Kristo. 4 Esia tae menyo be
ŋutsu natsyɔ avɔ ta alo aɖɔ kuku ne wòle gbe dom ɖa alo le mawunya gblɔm o
elabena nuwɔna sia medea bubu efe tatɔ Kristo ŋu o. 5 Nenema ke ne nyɔnu aɖe
metsyɔ avɔ ta hafi le gbe dom ɖa alo le nya gblɔm ɖi le amewo dome o la, ekema
edo ŋukpe gã aɖe srɔ̃a, elabena efia be mebɔbɔ eɖokui na srɔ̃a o. 6 Ne nyɔnu gbe be
yematsyɔ avɔ ta o la ekema neko ta boŋ. Ke esi wònye ŋukpe be nyɔnu nako ta la,
ele be wòatsyɔ avɔ efe ta boŋ. 7 Mehiã be ŋutsu ya natsyɔ nu ta alo aɖɔ kuku o
elabena esia nye eɖokui dada ɖe anyi.
Ŋutsue nye Mawu fe ŋutikɔkɔe elabena Mawu ŋutɔ fe nɔnɔme wòwɔe ɖo, eye
nyɔnu hã nye ŋutsu fe ŋutikɔkɔe. 8 Ŋutsu gbãtɔ si Mawu wɔ ɖe xexeame la medo go
tso nyɔnu me o ke boŋ nyɔnue do go tso ŋutsua me. 9 Hekpe ɖe esia ŋuti la Mawu
mewɔ Adam na Eva o ke boŋ Evae Mawu wɔ be wòado dzidzɔ na Adam. 20 Eya ta
ele be nyɔnu natsyɔ nu efe ta dzi abe ŋutsutenɔnɔ fe dzesi ene eye abe ɖaseɖiɖi na
mawudɔlawo ene.
11 Gake minyae nyuie be, Mawu fe ɖoɖoe nye be ŋutsu kple nyɔnu siaa nahiã
wo nɔewo le wofe agbenɔnɔ me. 12 Elabena togbɔ be nyɔnu gbãtɔ do go tso ŋutsu
me hã la, tso ɣemaɣi dzi va se ɖe fifia la nyɔnu siaa tso Mawu, wofe Wɔla, gbɔ.
29
13 Nu kae nye miawo ŋutɔwo fe susu le nya sia ŋu? Enyo be nyɔnu naɖe efe
ta ɖi fuflu ko anɔ gbe dom ɖa le amewo domea? 14 Ðe dzɔdzɔme ŋutɔ mefia mi be
enye ŋukpe be ɖa legbe nanɔ ŋutsu ta oa? 15 Ke enye bubu na nyɔnu be ɖa legbe
nanɔ eta, elabena ɖa legbe li nɛ ɖe tatsyɔnu tefe. 16 Nyemedi be ame aɖeke nanɔ nya
hem le nu sia ŋu fũ o, elabena nu si ko fiam míele lae nye be, ele be nyɔnu natsyɔ
avɔ ta ne wòle gbe dom ɖa alo le nya gblɔm ɖi le amewo dome. Hame bubuawo katã
lɔ̃ ɖe ɖoɖo sia dzi.
Ðoɖo le Afetɔ fe Nuɖuɖu Kɔkɔe ŋu
17 Nu ɖeka hã gali si ŋu medi be mafo nu le, elabena nyemelɔ̃ ɖe ale si nuwo le edzi
yim la dzi kura o. Edze abe ne miefo fu be yewoaɖu Afetɔ fe Nuɖuɖu Kɔkɔe la,
masɔmasɔ gã aɖe nɔa mia dome ene. 18 Mese be nyahehe vivivo, dzrewɔwɔ kple
mama ɖe ha kukluiwo me sɔŋ koe nye nu si dzɔna. Mexɔe se hã be nu siawo le eme
vavã. 19 Ẽ, esia doa dzidzɔ na mi ame siwo buna be yewonya nu wu ame bubuwo
elabena to esia me miegakɔa mia ɖokuiwo ɖe dzi eye amewo fɔa ŋku ɖe mia dzi. 20
Azɔ ne mieva fo fu ɖe afi ɖeka hele nu ɖum la, menye Afetɔ fe Nuɖuɖu Kɔkɔe la
ɖuɖue nye ema o. 21 Mese be nu si dzɔna enye be, ne miesɔ be yewoaɖu nu la, ame
aɖewo mekpɔa naneke tsɔna vanae o. Ame aɖewo ya tsɔa nu geɖewo vanae. Ame
siawo ɖua nu siwo woawo ŋutɔ tsɔ vɛ la katã eye wonoa aha muna. Evɔ la, ame
aɖewo ya nɔa dɔmeɣi. 22 Nu ka! Enye nyatefe be nu siawo le edzi yim le mia
domea? Miate ŋu aɖu nu alo ano aha le afeme oa? Ðe wòle be miado ŋukpe hamea
eye miaɖi gbɔ̃ ame siwo si naneke mele oa? Esi miele esia wɔm la, ɖe miedi be
makafu yewoa? Gbeɖe, nyemakafu mi akpɔ o.
30
23 Elabena megblɔ nu si tututu Afetɔ la ŋutɔ gblɔ le Nuɖuɖu Kɔkɔe ŋu la na
mi xoxo, eye eyae nye be: Le zã si me Yuda dee asi la, Afetɔ Yesu tsɔ abolo ɖe asi
24 eye esi wòdo gbe ɖa heda akpe na Mawu ɖe eta vɔ la, eŋe eme eye wòtsɔe na efe
nusrɔ̃lawo hegblɔ na wo bena, “Mixɔe ɖu, esiae nye nye ŋutilã si wotsɔ na ɖe mia ta.
Miwɔ esia ne miatsɔ aɖo ŋku dzinye.” 25 Nenema ke esime woɖu nua vɔ hã la etsɔ
wainkplu la eye wògblɔ be, “Kplu siae nye Mawu kple amegbetɔwo fe nubabla yeye
le nye ʋu me, ɣesiaɣi si mianoe la, miatsɔe aɖo ŋku dzinye.” 26 Elabena ɣesiaɣi si
miaɖu abolo sia, eye miano wain sia la, ekema miele gbefã ɖem Afetɔ la fe ku. Minɔ
esia dzi va se ɖe esime wòagatrɔ ava.
27 Eya ta ne ame aɖe aɖu abolo sia eye wòano nu le Afetɔ la fe kplu sia nu
madzemadze la, ekema awɔ nu vɔ̃ ɖe Afetɔ fe ŋutilã kple ʋu la ŋu. 28 Eya ta ele
vevie be ame nadzro eɖokui me akpɔ nyuie hafi aɖu abolo sia eye wòano nu le
Afetɔ fe kplua nu. 29 Elabena ne ame aɖe katse ɖu abolo sia eye wòno nu le kplu sia
nu, le esime mese wɔna sia fe vevinyenye gɔme tututu o la, ekema ele Mawu fe
dziku kple ʋɔnudɔdrɔ̃ hem va eɖokui dzi, elabena mebu Kristo fe ku la ɖe naneke me
kura o. 30. Esiae na be mia dometɔ geɖewo gbɔdzɔ le ŋutilã me, ɖewo le dɔ lém eye
ɖewo ku gɔ̃ hã.
31 Ne miedzro mia ɖokuiwo me kpɔ nyuie hafi ɖu Afetɔ fe Nuɖuɖu Kɔkɔea
la, ekema ʋɔnudɔdrɔ̃ alo tohehe aɖeke meli na mi o. 32 Ke ne Mawu drɔ̃ ʋɔnu mi
eye wòhe to na mi la, ɖe wòwɔe be womagabu fɔ mi abe xexeametɔ mamlɛawo ene
o. 33 Eya ta nɔvi lɔlɔ̃tɔwo, ne mieva be yewoa ɖu Afetɔ fe Nuɖuɖu Kɔkɔea la, milala
va se ɖe esime ame sia ame va fo fu hafi miadze egɔme. 34 Ne dɔ le ame aɖe wum
vevie la ekema neɖu nu le afeme kpoo, ale be efe nuwɔna magahe tohehe va edzii o.
31
Nɔviwo, ne meva ɖo mia gbɔ hã míalé nya mamlɛawo akpɔ.
Gbɔgbɔ la fe nunana tɔxɛwo
12 Azɔ la, nɔviwo, medi be maŋlɔ nu na mi tso nunana tɔxɛ siwo Gbɔgbɔ Kɔkɔe
la naa mía dometɔ ɖe sia ɖe la ŋu, elabena nyemedi be nugɔmemasemase aɖeke nanɔ
wo ŋu o. 2 Miaɖo ŋku edzi be hafi miazu kristotɔwo la, mietso legba ɖeka gbɔ yi
bubu gbɔ, legba siwo mate ŋu agblɔ nya ɖeka pɛ gɔ̃ hã o. 3 Ke azɔ la, miele go dom
ame aɖewo eye wole gbɔgblɔm na mi bena yewoate ŋu agblɔ nya siwo Mawu fe
Gbɔgbɔ la gblɔ la na mi. Ale ke miawɔ anya be Mawue de nya siawo wo me loo alo
alakpa dam wole? Mido wo kpɔ ale: Ame sia ame si tsɔ Mawu fe Gbɔgbɔ le nu fom
la, mate ŋu agblɔ nya vɔ̃ aɖeke ɖe Yesu ŋu o, eye ame aɖeke mate ŋu agblɔ
nyatefetɔe be “Yesu nye Afetɔ” o, negbe to Gbɔgbɔ Kɔkɔe la fe kpekpeɖeŋu me ko.
4 Azɔ la, Mawu naa nunana tɔxɛ fomevi geɖewo mí, gake Gbɔgbɔ Kɔkɔe
ɖeka ma koe nye wo katã fe dzɔtsofe. 5 Dɔ vovovowo li míawɔ na Mawu, ke Afetɔ
ɖeka ma ko subɔm míele. 6 Mawu toa mɔ vovovowo dzi wɔa efe dɔ le míafe
agbenɔnɔ me, ke Mawu ɖeka ma ke koe wɔa efe dɔ to mí ame siwo katã nye etɔwo
la dzi. 7 Gbɔgbɔ Kɔkɔe la ɖea Mawu fe ŋusẽ fiana toa mía dometɔ ɖe sia ɖe me eye
wòtoa esia dzi kpena ɖe hame blibo la ŋu.
8 Gbɔgbɔ la naa ŋutete ame aɖe be wòaɖo aɖaŋu nyuie; ame bubu anyo ŋutɔ
le nusɔsrɔ̃ kple nufiafia me eye esiae nye eya hã fe nunana tso Gbɔgbɔ ma ke gbɔ. 9
Enaa xɔse tɔxɛ ame aɖe eye wònaa dɔyɔyɔ fe ŋusẽ ame bubu. 10 Enaa ŋusẽ ame
aɖewo be woawɔ nukunuwo eye wònaa nyagblɔɖi kple mawunyagbɔgblɔ fe ŋusẽ
32
ame bubuwo! Enaa ŋusẽ ame aɖewo be woanya nenye gbɔgbɔ vɔ̃woe le nu fom to
ame siwo gblɔ be Mawu fe nya gblɔm yewole la dzi loo alo nenye Mawu fe Gbɔgbɔ
le nu fom nyatefe. Hekpe ɖe esia ŋu la, enaa ŋusẽ ame aɖe be wòate ŋu agblɔ gbe si
mesrɔ̃ kpɔ o eye wònaa ŋusẽ ame bubuwo, ame siwo hã menya gbe ma o la, be
woase nu si gblɔm nufola la le gɔme. 11 Gbɔgbɔ Kɔkɔe ɖeka ma ke koe naa ŋusẽ
kple nunana siawo katã eye wòtiaa esi dze na mía dometɔ ɖe sia ɖe la naa mí.
Ŋutilã ɖeka gake ŋutinu geɖewo
12 Ŋutinu geɖewo le míafe ŋutilã ŋu, ke ŋutinu geɖe siawo la, ŋutilã ɖeka ko wozuna
ne wotsɔ wo katã fo fui. Nenema tututue wòle le Kristo fe “ŋutilã” gome hã. 13
Elabena wotsɔ Gbɔgbɔ ɖeka ma de mawutsita na mí katã ɖe ŋutilã ɖeka me, eye mí
katã mieno Gbɔgbɔ ɖeka ma, eɖanye Yudatɔ o, alo Griktɔ o, loo alo ablɔɖevi o.
14 Ẽ, ŋutinu geɖewo le ŋutilã la ŋu, menye ŋutinu ɖeka koe wɔ ŋutilã o. 15
Ne afɔ agblɔ be, “Nyemenye ŋutilã fe akpa aɖe o, elabena nyemenye asi o” la, mefia
be eya ta afɔ menye ŋutinu abe bubuawo ene o. 16 Nu ka nàbu ne èse to wògblɔ be,
“Nyemenye ŋutilã la fe akpa aɖeke o, elabena to ko menye, nyemenye ŋku o”? Ðe
esia awɔe be megade blibo abe ŋutinu ɖeka ene oa? 17 Ne ŋutilã blibo la nye ŋku ko
la, ekema ale ke wòawɔ hafi ase nu? Alo, ne wò ŋutilã blibo la nye to gã ɖeka la, ale
ke nàwɔ hafi ase nane fe ʋeʋẽ?
18 Ke, menye nenemae Mawu wɔ mí o. Ewɔ míafe ŋutilã fe ŋutinu geɖewo
eye wòtsɔ ŋutinu ɖe sia ɖe ɖo afi si tututu wòdi be wòanɔ. 19 Míafe ŋutilã anye nu
wɔnuku aɖe ne wònye ŋutinu ɖeka koe wɔe! 20 Eya ta Mawu wɔ ŋutinu geɖewo ke
ŋutilã ɖeka koe li.
33
21 Ŋku mate ŋu agblɔ na si be, “Nyemehiãa wò o.” Ta mate ŋu agblɔ na afɔ
be, “Nyemehiã wò o.
22 Ŋutinu siwo míabu be wonye nu gblɔewo eye womele vevie o la woe nye
esiwo hiã wu. 23 Ẽ, dzi dzɔ mí ŋutɔ be ŋutinu aɖewo le mía ŋu eye wodzena abe
bubu mele wo ŋu o ene. Míeɣlaa ŋutinu siwo ame bubuwo makpɔ o, 24 ke míeɣlaa
ŋutinu siwo ame bubuwo ate ŋu akpɔ la nenema o. Ale Mawu wɔ ŋutilã le mɔ sia nu
be míatsɔ bubu kple beléle ana ŋutinu tɔxɛ aɖewo ne menye nenema o la, adze abe
ɖe womele vevie tutu o ene. 25 Nu sia naa dzidzɔkpɔkpɔ nɔa ŋutinuwo dome ale
ŋutinuawo tsɔa beléle naa wo nɔewo abe woawo ŋutɔ ke ene. 26 Ne fukpekpe va
ŋutinu ɖeka dzi la, ŋutinu bubuawo katã kpea fu kplii, ke ne wode bubu ŋutinu ɖeka
ŋu la, bubuawo katã tsoa aseye.
27 Nu si mele agbagba dzem be magblɔ lae nye esi. Mí katã miefo fu zu
Kristo fe ŋutilã ɖeka eye mía dometɔ ɖe sia ɖe nye efe ŋutinu ɖeka si le vevie. 28 Nu
siawoe nye ɖofe siwo wòɖo ɖe efe hame si nye efe ŋutilã me la dometɔ aɖewo.
Gbãtɔ, Aposotolowo,
Evelia, Nyagblɔɖilawo,
Etɔ̃lia, Nufialawo,
Emegbe, Nukunuwɔlawo,
Dɔyɔlawo,
Kpekpeɖeŋunalawo;
Dɔdzikpɔlawo,
Ame siwo foa nu kple gbegbɔgblɔ siwo womesrɔ̃ kpɔ o.
34
29 Ame sia amee nye apostoloa? Ao! Ame sia amee nye mawunyagblɔlaa?
Ao! Ame sia amee nye nufialaa? Ðe ŋusẽ le ame sia ame si be wòawɔ nukunuwoa?
30 Ðe ame sia amee ate ŋu ayɔ dɔ dɔnɔwoa? Kura o! Ðe Mawu na ŋusẽ mía dometɔ
ɖe sia ɖe be míafo nu le gbe siwo míesrɔ̃ kpɔ o la mea? Ðe ame sia amee ate ŋu ase
nu si gbe bubu gblɔlawo le gbɔgblɔm eye wòaɖe egɔmea? 31 Ao, ke midze agbagba
be miafe asi nasu nunana siwo le vevie wu esiawo la, dzi.
Gbã la, mina mafo nu na mi tso nu bubu aɖe si nyo wu esiawo katã la ŋu.
Lɔlɔ̃ fo nuwo katã ta le xexeame
13 Ne metsɔ amewo kple mawudɔlawo fe gbegbɔgblɔ fo mi, evɔ lɔlɔ̃ mele asinye
o la, ɖeko mele abe gakogoe alo ayawagba fe ɖiɖi ene. 2 Ne nyagblɔɖi fe nunana le
asinye, eye nunya katã hã le asinye be mate ŋu ase nuɣaɣlawo gɔme, eye ne xɔse le
asinye be maɖe gbe na towo be woaho, evɔ lɔlɔ̃ mele asinye o la, nyemenyo na
naneke o. 3 Nenye ɖe matsɔ nu sia nu si le asinye la ana ame dahewo eye mana
woatɔ dzom gake nyemelɔ̃a amewo o la, viɖe aɖeke kura manɔ nu sia ŋu o.
4 Lɔlɔ̃ gbɔa dzi ɖi blewuu eye wònyoa dɔme. Lɔlɔ̃ mebiã ŋu hã o; mefoa
adegbe o eye medana o. 5 Lɔlɔ̃ medoa eɖokui ɖe dzi o, media eɖokui tɔ o eye mefiaa
amemabumabu hã o. Lɔlɔ̃ mebiaa dzi o, meléa ehavi ɖe dɔme o eye medea dze si nu
vɔ̃ siwo amewo wɔ ɖe eŋu ɖi o. 6 Lɔlɔ̃ medzɔa dzi le nu madzɔmadzɔ ŋu o, ke ekpɔa
dzidzɔ le nyatefe la me. 7 Lɔlɔ̃ mena ta o, ekana ɖe nu dzi ɣesiaɣi, ekpɔa mɔ ɣesiaɣi
eye wòdoa vevi nu ɣesiaɣi.
35
8 Lɔlɔ̃ la nu metsina gbeɖe o. Nyagblɔ ɖiwo katã nu ava yi, afi si aɖeyeye
gbɔgblɔ le la atɔ; eye afi si sidzedzi le la, enu ava yi. 9 Elabena míenya nu afã kple
afã eye míegblɔa nya ɖi afã kple afã, 10 gake ne blibodede va la ekema nu si mede
blibo o la, abu ɖa. 11 Ele ale: Esi menye ɖevi la, mefo nu eye mebu tame abe ɖevi
ene. Ke esi metsi la, nye susuwo tsi sãa wu nye ɖevimesusuwo eye azɔ la meɖe asi
le ɖevimenuwo ŋu. 12 Ke azɔ la nu siwo li la fe vɔvɔli ko kpɔm míele, emegbe
míakpɔ nuawo ŋkume kple ŋkume. Azɔ la menye nu afã kple afã emegbe la, manyae
blibo, abe ale si wonyam keŋkeŋkeŋ egbea ene.
13 Nu etɔ̃e nɔa anyi ɖaa. Esiawoe nye xɔse, mɔkpɔkpɔ kple lɔlɔ̃, eye nu si fo
wo katã tae nye lɔlɔ̃.
Nyagblɔɖi kple aɖeyeye nunanawo
14 Mina lɔlɔ̃ nanye miafe taɖodzinu gãtɔ, ke mibia nunana tɔxɛ siwo Gbɔgbɔ
Kɔkɔe la nana hã, vevietɔ nyagbɔgblɔɖi fe nunana hena Mawu fe nyawo gbɔgblɔ. 2
Ke ne wò nunanae nye be nàte ŋu agblɔ “gbe bubuwo” si gɔmee nye nàfo nu le gbe
siwo mèsrɔ̃ kpɔ o me la, ànɔ nu fom na Mawu ko, ke menye na amewo o, esi amewo
mate ŋu ase wò nyawo gɔme o ta. Àfo nu kple Gbɔgbɔ la fe ŋusẽ ke wò nufofo la
katã anye nya ɣaɣla. 3 Ke ame si gblɔa nya ɖi eye wògblɔa Mawu fe nya la, le
kpekpeɖeŋu nam ame bubuwo be woatsi le Afetɔ la me eye wòle ŋusẽ dom wo hele
akɔ fam na wo. 4 Ale ame si “gblɔa gbe bubuwo” la, kpena ɖe eɖokui ŋu eye
wòtsina le gbɔgbɔ me, ke ame si gblɔa nya ɖi eye wògblɔa nya siwo tsoa Mawu gbɔ
la, kpena ɖe hame blibo la ŋu be wòatsi le kɔkɔenyenye kple dzidzɔkpɔkpɔ me.
36
5 Madi be “gbe bubuwo gbɔgblɔ” fe nunana nanɔ mia dometɔ ɖe sia ɖe si, ke
nu si wu esiae nye maɖi be mi katã miate ŋu agblɔ nya ɖi, agblɔ Mawu fe nya
elabena esia nye ŋusẽ gã kple ŋusẽ si ŋu viɖe le wu woagblɔ gbe manyamanyawo,
negbe ne miate ŋu aɖe nya siwo miegblɔ la gɔme na amewo emegbe ale be woawo
hã nakpɔ viɖe aɖe tso wo me.
6 Xɔ̃nye lɔlɔ̃awo, ne nye ŋutɔ mava afo nu na mi le gbe si mienya o me la,
viɖe ka wòanye na mi? Ke ne magblɔ nu si Mawu ɖe fiam, kple nu siwo menya,
kple nu siwo le eme va ge kpakple Mawu fe nya si nye nyatefea la, nu siawoe
miehiã eye woawoe akpe ɖe mia ŋu. 7 Mate ŋu atsɔ kpẽwo alo kasaŋkuwo aɖo
kpɔɖeŋu afia be nyagbɔgblɔ le gbe siwo míenya me la, le vevie wu le gbe siwo
míenya o la me. Ame aɖeke manya ha si kum wole o, negbe ɖe ko woku gbeɖiɖi ɖe
sia ɖe pɛpɛpɛ eme kɔ. 8 Ne aʋakpẽkula meku gbeɖiɖiawo pɛpɛpɛ o la, ale ke
asrafoawo awɔ hafi anya be wole yewo yɔm na aʋakpkpe? 9 Nenema ke ne ègblɔ
nya na ame aɖe le gbe si menya o me la, ale ke wòawɔ hafi anya nya si gblɔm nèle?
Asɔ kple nànɔ nu fom le xɔ si me ame aɖeke mele o la me.
10 Mebu be gbe vovovo alafa nanewo le xexeame eye wo katã nye gbe
xɔasiwo na wo gblɔlawo, 11 ke womenye naneke na nye ya o. Ame si afo nu nam le
gbe siawo dometɔ ɖeka me la, anye amedzro nam eye nye hã manye amedzro nɛ. 12
Esi miele didim vevie alea be yewoaxɔ nunana tɔxɛwo tso Gbɔgbɔ Kɔkɔe la gbɔ la,
mibia nu nyuitɔ kekeakee; mibia nu siwo anye viɖe vavãwo na hame blibo la.
13 Ne wona nunana ame aɖe be wòate ŋu agblɔ nya le gbe manyamanyawo
me la, ele be wòado gbe ɖa be woana nunana ye be yeanya nu si yegblɔ ale be yeate
ŋu aɖe egɔme na amewo emegbe. 14 Elabena ne mado gbe ɖa le gbe si nyemenya o
37
me la, nye gbɔgbɔ ado gbe ɖa gake nyemanya nya si megblɔ o. 15 Ekema nu ka
mawɔ? Mawɔ nu eve siawo. Mado gbe ɖa le gbe manyamanyawo me eye magado
gbe ɖa le gbe nyanyɛ la me ale be ame sia ame nase egɔme. Madzi ha le gbe
manyamanyawo me eye magadzii le gbe nyanyɛ la hã me ale be mase kafukafuha si
dzim mele la gɔme. 16 Elabena ne èkafu Mawu eye nèda akpe nɛ le gbɔgbɔ me ko
kple nufofo le gbe bubu me la, ale ke ame siwo mese nu si wɔm nèle gɔme o la, ate
ŋu akafu Mawu kple wò? Ale ke woate ŋu akpe ɖe ŋuwò miada akpe na Mawu ne
womese nu si gblɔm nèle la gɔme o? 17 Àte ŋu anɔ akpe dam vevie gake manye
kpekpeɖeŋu aɖeke na ame bubuawo o.
18 Meda akpe na Mawu be “megblɔa gbe manyamanyawo” le ɖokuinye si
wu mia dometɔ ɖe sia ɖe. 19 Ke ne míele Mawu subɔm le hame la, anyo be magblɔ
nya atɔ̃ siwo gɔme amewo ase eye woanye kpekpeɖeŋu na wo wu magblɔ nya akpe
ewo “ ɖe gbe manyamanyawo me.”
20 Nɔvi lɔlɔ̃awo; migazu abe ɖeviwo ene le nu siawo gɔmesese me o. Mizu
abe ɖevi maɖifɔwo ene le ɖoɖowɔwɔ ɖe nu vɔ̃ wɔwɔ ŋu me, ke mizu ŋutsu
nugɔmeselawo le nya siawo tɔgbi gɔmesese me. 21 Wogblɔe na mí le Nubabla
Xoxoa me be, Mawu aɖo amewo ɖa tso anyigba bubuwo dzi be woafo nu na efe
amewo le dzrogbewo me, ke le ɣemaɣiwo me gɔ̃ hã la, womaɖo to wo o. 22 Ale
miakpɔe be “nufofo le gbe bubuwo me” menye Mawu fe ŋusẽ ɖeɖefia Mawu fe
amewo o, ke boŋ enye ɖeɖefia na ame siwo mekpɔ ɖeɖe o. Nu si kristotɔwo hiã lae
nye nyagbɔgblɔɖi si nye gbefãɖeɖe Mawu fe nyatefenya detoawo; ke dzimaxɔsetɔwo
mele klalo nɛ o. 23 Hekpe ɖe esia ŋu la, ne ame si mekpɔ ɖeɖe o, alo ame si si
nunana siawo mele o, ava miafe sɔleme eye wòase mi katã mianɔ gbe bubuwo gblɔm
38
la, abu mi tsukunɔwoe. 24 Ke ne mi katã miegblɔ nya ɖi eye miegblɔ Mawu fe nya
la, togbɔ be xɔsetɔwoe miegblɔna nya siawo na hã la, ame aɖe si mekpɔ ɖeɖe o, alo
kristotɔ yeye aɖe si va eye mese nu siawo gɔme o la, nyagbɔgblɔ siawo katã ana
wòadze sii be nu vɔ̃wɔla yenye. Ekema nya sia nya si wòase la, awɔ dɔ ɖe efe
dzitsinya dzi. 25 Esime wòle to ɖom la, ahe efe susu ɣaɣlawo ɖe go, adze klo asubɔ
Mawu eye wòaɖe gbefã be vavã Mawu le mia dome le afi ma.
Sɔleme wɔwɔ fe ɖoɖowo
26 Enyo nɔvinye, mina míalé nya siwo katã gblɔm mele la nu afo fui azɔ. Ne miekpe
ta la, ame aɖewo adzi ha, ame bubu aɖe afia nu alo agblɔ gbedeasi tɔxɛ aɖe si Mawu
nɛ alo agblɔ nya le gbe manyamanya aɖe me, alo aɖe nya si ame bubu aɖe le
gbɔgblɔm le gbe manyamanya aɖe me la gɔme. Ke ele be nu sia nu si woawɔ la
nanye viɖe na ame sia ame eye wòatu wo ɖo ɖe Afetɔ la me. 27 Ame siwo afo nu le
gbe manyamanyawo me la mawu eve alo etɔ̃ o. Woafo nu ɖekaɖekae eye ele be ame
aɖe nanɔ klalo aɖe nu si gblɔm wole la gɔme. 28 Ke ne ame aɖeke meli aɖe nyaawo
gɔme o la, ekema mele be woafo nu sesĩe o, ke boŋ woafo nu na wo ɖokuiwo kple
Mawu ko le gbe manyamanya la me ke menye sesĩe na ameha la o.
29 Ale nyagblɔɖilawo la, ame eve alo ame etɔ̃ nagblɔ nya ɖi eye ame
mamlɛawo nadzro nu siwo gblɔm wole la me kpɔ nyuie. 30 Ke menye be ɖeɖefia
aɖe vana ame siwo bɔbɔ nɔ anyi dometɔ aɖe la, ekema ame gbãtɔ nazi ɖoɖoe ana mɔ
nɔvia. 31 Ale ame siwo katã si nyagbɔgblɔ ɖi fe nunana le la ate ŋu afo nu ɖekaɖeka
eye ame sia ame nasrɔ̃ nu eye nu si wòsrɔ̃ la nade dzi fo nɛ eye wòakpe ɖe eŋu. 32
Miɖo ŋku edzi be ame si xɔ gbedeasi aɖe tso Mawu gbɔ la, ate ŋu azi eɖokui dzi alo
39
alala va se ɖe esime wòaɖo edzi be wòafo nu. 33 Mawu menya ame si lɔ̃na be
woawɔ nuwo basabasa o; elɔ̃a nuwo wɔwɔ ɖe ɖoɖo nyui nu abe ale si wòle le hame
bubuwo katã me ene.
34 Ele be nyɔnuwo nazi ɖoɖoe le hamea fe takpekpewo me. Womade nu
nyameɖeɖewo me o, elabena wole ŋutsuwo te abe ale si se la hã fia ene. 35 Ne nya
aɖe le wo si woabia la, woabia wo srɔ̃wo le afeme elabena mesɔ be nyɔnuwo naɖe
wofe susuwo afia le hamea fe takpekpewo me o.
36 Mietsi tre ɖe ɖoɖo sia ŋua? Ðe miebu be nunyanya tso Mawu ŋu dze
egɔme eye wòwu enu kple mi Korintotɔwoa? Mieda vo! 37 Ele be mi ame siwo
gblɔna be wona nyagbɔgblɔɖi fe nunana alo ŋusẽ tɔxɛ bubu aɖe yewo tso Gbɔgbɔ
Kɔkɔe la gbɔ la nanye ame gbãtɔ siwo anya be nu si gblɔm mele la nye se tso Afetɔ
la ŋutɔ gbɔ. 38 Gake ne ame aɖe gbe nya siawo xɔxɔ kokoko la, migblẽe ɖe efe
numanyamanya me.
39 Eya ta, nɔvi xɔsetɔwo, midi vevie be miazu nyagblɔɖilawo ale be miate ŋu
agblɔ Mawu fe nya eme nakɔ eye migagblɔ kpɔ be, “nufofo le gbe bubuwo me” nye
nu gbegblẽ o; 40 ke boŋ mikpɔ egbɔ be yewowɔ nu sia nu nyuie to mɔ nyuitɔ dzi le
ɖoɖo nyuitɔ me.
Kristo fe tsitretsitsi
15 Azɔ la, nɔviwo, mina maɖo ŋku nu si tututu nyanyui la nye la dzi na mi,
elabena nyanyui la metrɔ o; nyanyui ma kee megblɔ na mi kpɔ. Miexɔe nyuie tsã
kple fifia siaa elabena mieɖo miafe xɔsɛ la anyi sesĩe ɖe nya wɔnuku sia dzi. 2
40
Nyanyui sia kee aɖe mi ne miegalé edzixɔse me ɖe asi sesĩe ko. Ke ne meɖe mi o la,
ekema ɖe miexɔ edzi se tututu zi gbãtɔ o.
3 Mena mienya nu si wogblɔ nam tso gɔmedzedzea ke be Kristo ku ɖe míafe
nu vɔ̃wo ta abe ale si Ŋɔŋlɔ Kɔkɔe la gblɔ be wòaku ene; 4 woɖii eye le ŋkeke etɔ̃
megbe la, efɔ tso yɔdo la me abe ale si nyagblɔɖilawo gblɔe do ŋgɔe ene. 5 Petro
kpɔe gbã eye emegbe “ame wuieveawo” dometɔ bubuawo hã kpɔe. 6 Le esia megbe
la, kristotɔwo wu alafa atɔ̃ kpɔe zi ɖeka. Ame siawo dometɔ aɖewo gale agbe ke
ɖewo hã ku. 7 Yakobo kpɔe eye emegbe la apostoloawo katã kpɔe. 8 Nyee nye ame
mamalɛa kpɔe le ame bubuawo katã megbe abe ɖe wotsi megbe akpa hafi dzim na
ekpɔkpɔ ene. 9 Elabena nyee nye apostoloawo katã dome suetɔ eye le ale si mewɔ fu
Mawu fe hamea ta la, mele be woayɔm gɔ̃ hã be apostolo hafi o.
10 Ke nu sia nu si menye fifia la tso Mawu fe dɔmenyo kple amenuveve si
tɔgbi wòkɔ ɖe dzinye la gbɔ, eye menye dzodzroe o. Elabena mewɔ dɔ sesĩe wu
apostolo bubuawo katã, evɔ le nyatefe me la, menye nyee le ewɔm o, ke Mawue le
ewɔm le menye, be yeayram. 11 Nenye nyee alo woawoe wɔ dɔ sesĩe wu hã la,
vovototo aɖeke mele eme o. Nu vevitɔe nye be míegblɔ nyanyui la na mi eye miexɔe
se.
Amekukuwo fe tsitretsitsi
12 Ke miɖo nya sia ŋu nam. Esi miexɔ nya si míegblɔ na mi se be Kristo fɔ tso ame
kukuwo dome ɖe, nu ka ta mia dometɔ aɖewo le gbɔgblɔm be ame kukuwo magatsi
tsitre o mahã? 13 Elabena ne ame kukuwo fe tsitretsitsi meli o la, ekema womefɔ
Kristo hã ɖe tsitre o. 14 Eye ne womefɔ Kristo ɖe tsitre o la, ekema viɖe aɖeke mele
41
míafe mawunyagbɔgblɔ me o, eye míafe Mawu dzixɔse nye nu gbɔlo kple nu
dzodzro kpakple nu si ŋu mɔkpɔkpɔ aɖeke mele o, 15 eye mí apostolowo katã
míenye alakpatɔwo elabena míegblɔ be Mawu fɔ Kristo tso yɔdo me. Ke ne womefɔ
Kristo ɖe tsitre hafi o la ekema mienye alakpatɔwo. 16 Nenye be ame kukuwo
metsia tsitre o la, ekema Kristo ganye ame kuku kokoko. 17 Ekema mienye
bometsilawo be miaganɔ Mawu dzi xɔm se kokoko be eɖe mi eye be fɔbubu li na mi
ɖe miafe nu vɔ̃wo ta. 18 Ne ele nenema la, ekema kristotɔ siwo katã ku la bu. 19
Eye ne kristotɔnyenye nye viɖe na mí fifia le agbe sia me ɖeɖeko la, ekema míenye
nublanuitɔ gãtɔwo wu amewo katã.
20 Ke nyatefe lae nye be Kristo tsi tsitre tso ame kukuwo dome vavã eye
wòzu gbãtɔ na ame akpe akpe siwo ava tsi tsitre gbe ɖeka.
21 Ku va xexeame le nu si ame ɖeka, Adam, wɔ la ta eye le nu si ame bubu
sia, Kristo, wɔ la ta la, tsitretsitsi tso ame kukuwo dome li azɔ. 22 Ame sia ame kuna
elabena mí katã míedo fome kple Adam eye míedzɔ tso efe fome si wɔ nu vɔ̃ la me
eye afi sia afi si nu vɔ̃ nɔna la, ku nɔa anyi. Ke ame siwo katã do fome kple Kristo la
agatsi tsitre. 23 Ame sia ame atsi tsitre le eya ŋutɔ fe ɣeyiɣi dzi: Kristo tsi tsitre gbã
eye ne Kristo gatrɔ va la, efe amewo katã agagbɔ agbe.
24 Le ema megbe la, Kristo aɖu futɔ ɖe sia aɖe fomevi dzi, nuwuwua ava eye
wòatsɔ fiaɖufe la ade asi na Mawu, Fofo la. 25 Eya ta Kristo aɖu fia va se ɖe esime
wòaɖu efe futɔwo katã dzi 26 eye wòaɖu futɔ mamlɛtɔ, ku, gɔ̃ hã dzi. Woaɖu eya hã
dzi eye woaɖee ɖa. 27 Elabena Fofo la tsɔ dziɖuɖu kple ŋusẽkpɔkpɔ ɖe nu sia nu dzi
na Kristo, ke Kristo meɖu Fofo la ŋutɔ, ame si tsɔ ŋusẽ sia nɛ be wòaɖu dzi la, ya
dzi o. 28 Ne Kristo ɖu dzi le aʋa si wɔm wòle kple efe futɔwo katã me mlɔeba la,
42
ekema eya, Mawu Vi la, atsɔ eya ŋutɔ hã ade Fofoa fe ɖoɖowo te, ale be Mawu, ame
si na dziɖuɖui ɖe nu bubu ɖe sia ɖe dzi la, azu tatɔ, dziɖula gãtɔ.
29 Ne ame kukuwo magatsi tsitre o la, ekema viɖe kae le mawutsidedeta na
amewo ɖe ame kukuwo nu me? Nu ka tae wòle be miawɔe ne miexɔe se be ame
kukuwo magatsi tsitre o?
30 Eye nu ka ta wòle be míatsɔ míafe agbe ade xaxa me anɔ ku fe asime
ɣesiaɣi? 31 Enye nyatefe be menɔa ku fe asime gbe sia gbe. Esia nye nyatefe abe ale
si medana le miafe tsitsi le Afetɔ la me ta ene. 32 Eye viɖe kae le avuwɔwɔ kple lã
wɔadã mawo, Efesotɔwo, me ne wòanye ɖe viɖe si makpɔ le agbe sia me le anyigba
sia dzi ta ko? Ne míaganɔ agbe le ku megbe o la, ekema anyo be míaɖu nu, ano nu
eye míakpɔ dzidzɔ, elabena etsɔ míaku eye nu sia nu ase afi ma.
33 Migana ame siwo gblɔa nya siawo la nado lã mi o. Ne mieɖo to wo la,
miade asi nuwɔwɔ me abe woawo ke ene. 34 Miwɔ susu ŋudɔ eye miadzudzɔ nu
vɔ̃wɔwɔ. Ŋu nakpe mi elabena mia dometɔ aɖewo menye kristotɔwo o eye womedze
si Mawu gɔ̃ hã o.
Ale si míafe tsitretsitsiŋutilã anɔ
35 Ke ame aɖe abia be, “Ale ke ame kukuwo awɔ hafi agagbɔ agbe? Ŋutilã ka tɔgbie
anɔ wo si?” 36 Biabia sia nye abunɛtɔwo fe biabia! Miakpɔ ŋuɖoɖoa le miawo ŋutɔ
miafe agble wo me! Ne mietsɔ nuku aɖe de tome la, metsina zua ati o, negbe ɖe ko
“wòaku” gbã hafi. 37 Eye ne nuku la mie la, nu miemie la toa vovo sãa tsoa nuku si
miefã gbã la gbɔ. Nu si miede tome la nye bliku fufu sue aɖe ko alo nuku bubu aɖe
si miefã. 38 Emegbe la, Mawu naa dzedzeme dzeani yeye aɖee; nɔnɔme si eya ŋutɔ
43
di be wòanɔ esi. Ati bubu fomevi doa go tsoa nuku ɖe sia ɖe fomevi me. 39 Abe ale
si nuku kple ati fomevi vovowo li ene la, nenema kee ŋutilã fomevi vovovowo hã li.
Amegbetɔwo, lãwo, tɔmelãwo kple xeviwo fe ŋutilãwo to vovo.
40 Nuwɔwɔ siwo le dzifo la fe nɔnɔme to vovo sãa tso esiwo le anyigba dzi
tɔ gbɔ. Nenema kee, wofe nyonyo kple ŋutikɔkɔe hã to vovo tso mia tɔ gbɔe. 41
Ŋutikɔkɔe aɖe fomevi le ɣe si eye ŋutikɔkɔe fomevi bubu le ɣleti kple ɣletiviwo hã si
eye ɣletiviwo to vovo tso wo nɔewo gbɔ le nyonyo kple keklẽ me.
42 Nenema ke míafe anyigbadziŋutilã siwo kuna eye wonyunyɔna la to vovo
tso ŋutilã siwo anɔ mía si ne míetsi tsitre la gbɔ, elabena woawo ya magaku gbeɖe o.
43 Ŋutilã siwo nye mía tɔ fifia la ɖea fu na mí elabena woléa dɔ eye wokuna, ke
ŋutikɔkɔe ayɔ wo me ne míeva tsi tsitre. Ẽ, wonye ŋutilã siwo gbɔdzɔna eye wokuna
fifia, ke ne míeva tsi tsitre la, ŋusẽ ayɔ wo me fũ. 44 Wonye dzɔdzɔmeŋutilãwo ko le
ku me, ke ne míeva tsi tsitre la, woanye gbɔgbɔmeŋutilãwo, elabena abe ale si
amegbetɔwo fe ŋutilã dzɔdzɔmetɔwo li ene la, nenema kee ŋutilã siwo nye
gbɔgbɔmetɔwo hã li.
45 Ŋɔŋlɔ Kɔkɔe la gblɔe na mí be, “Ame gbãtɔ, Adam, zu luʋɔ gbagbe.” Ke
Adam mamletɔ la zu gbɔgbɔ si na agbe. 46 Ale menye gbɔgbɔmetɔ enye gbãtɔ o, ke
boŋ dzɔdzɔmetɔ lae, eya megbe hafi gbɔgbɔmetɔ va. 47 Wowɔ Adam tso anyi me;
ke Kristo ɖi tso dzifo va. 48 Ŋutilã le amegbetɔ ɖe sia ɖe si abe Adam tɔ ene.
Wowɔe tso anyi me ke ame siwo katã zu Kristo tɔ la, Kristo fe ŋutilã tɔgbi, si anye
ŋutilã si tso dzifo la, anɔ wo si. 49 Abe ale si Adam fe ŋutilã tɔgbi le mía dometɔ ɖe
sia ɖe si fifia ene la, nenema kee Kristo fe ŋutilã tɔgbi anɔ mía si gbe ɖeka.
44
50 Nɔvinyewo, megblɔ esi na mi: Anyigbadziŋutilã si nye lã kple ʋu la, mate
ŋu ayi Mawu fe fiaɖufe la me o. Míafe ŋutilã siwo gblẽna la menye ŋutilã nyuitɔ
siwo anɔ agbe tegbee o. 51 Ke mele nya ɣaɣla wɔnuku sia gblɔm na mi: Mí katã
míaku o, ke woana ŋutilã yeyewo mí katã. 52 Nu siawo katã ava eme le aɖabafofo
ɖeka me ne woaku kpẽ mamlɛtɔ. Elabena woaku kpẽ aɖe tso dziŋgɔli me eye kristotɔ
siwo katã ku la atsi tsitre enumake kple ŋutilã yeye siwo maku akpɔ o, eye mí ame
siwo gale agbe la, woana ŋutilã yeyewo míawo hã enumake. 53 Elabena ele be
woatrɔ míafe anyigbadziŋutilã siwo le mía si fifia eye woate ŋu aku la woazu
dzifoŋutilã siwo mate ŋu agblẽ o, ke boŋ woanɔ agbe tegbee.
54 Ne eva dzɔ alea la, ekema Ŋɔŋlɔ Kɔkɔe la me nyawo ava eme be, “Womi
ku le dziɖuɖu me.” 55 O, ku afi ka wò dziɖuɖu la le? O, ku afi ka wò ti la le? 56
Elabena ku fe ti enye nu vɔ̃, eye nu vɔ̃ fe ŋusẽ enye se la. 57 Míeda akpe na Mawu
le esiawo katã ta! Eyae wɔ mí dziɖulawoe to Yesu Kristo mía Afetɔ la dzi!
58 Eya ta nɔvi lɔlɔ̃awo, esi kakaɖedzi li be míava ɖu dzi ta la, misẽ ŋu eye
minɔ te. Mina miafe dɔwɔwɔ le Afetɔ la me nagbã go ɖaa si; elabena mienya bena
nu sia nu si miawɔ na Afetɔ la la, mazu dzodzro akpɔ abe ale si wòanɔ ne tsitretsitsi
aɖeke meli ene o.
Nudzɔdzɔ na Haxɔsɛtɔwo
16 Azɔ la, se siwo le ga si dzɔm miele be yewoaɖo ɖa kristotɔ siwo le
Yerusalem ŋu la woe nye esiawo. Se siawo kee mede na hame siwo le Galatia. 2 Le
Kwasiɖa ɖe sia ɖe gbe la ele be mia dometɔ ɖe sia ɖe natsɔ ga si wòkpɔ le kwasiɖa
45
me la fe akpa aɖe adzra ɖo eye wòawɔ eŋutidɔ na nunana sia. Ga home la ku ɖe
home si Afetɔ la kpe ɖe amea ŋu wòkpɔ la ŋu. Migalala va se ɖe esime mava afi ma
hafi miadze agbagba be yewoadzɔ ga home la katã zi ɖeka o. 3 Ne meva la, maŋlɔ
agbalẽ akpe ɖe miafe lɔlɔ̃ fe nunana la ŋu aɖo ɖe Yerusalem to dɔla nutefewɔla aɖe
si miawo ŋutɔ miatia la dzi. 4 Eye ne anyo be nye hã mayi kplii la, ekema míate ŋu
azɔ afɔ ɖeka.
Ðoɖo siwo le Paulo si
5 Made Makedonia gbã hafi ava kpɔ mi ɖa, ke manɔ afi ma ɣeyiɣi kpui aɖe ko. 6
Ate ŋu ava eme be manɔ miawo gbɔ wòadidi wu, ɖewohĩ le vuvɔŋɔli blibo la katã
me, eye miado mɔm mayi tefe bubu. 7 Nyemegadi azɔ be makpɔ mi ɖa ɣeyiɣi kpui
aɖe ko eye matso eme o. Medi be mava nɔ anyi sẽe ne Afetɔ la aɖe mɔ nam. 8 Manɔ
Efeso le afi sia va se ɖe Pentekoste fe ŋkekenyui la dzi, 9 elabena mɔnukpɔkpɔ tɔxɛ
aɖe li nam be magblɔ mawunya eye mafia nu le afi sia. Mɔnukpɔkpɔ geɖewo li ke
futɔwo hã sɔ gbɔ.
10 Ne Timoteo va la, mina efe mo nadze anyi elabena ele Afetɔ la fe dɔ wɔm
abe nye ke ene. 11 Migana ame aɖeke nado vloe alo agbe toɖoɖoe, be enye ɖekakpui
ta o, ke mina wòakpɔ dzidzɔ le ɣeyiɣi si wòanɔ mia dome la me, eye miaɖoe ɖem.
Mele mɔ kpɔm be makpɔe kaba kple ame bubu siwo trɔ gbɔna. 12 Meɖe kuku na
Apolo be eya kple ame bubuwo nava kpɔ mi ɖa, ke ebu be menye Mawu fe ɖoɖo
wònye na ye be yeayi fifia o. Ava mia gbɔ emegbe ne mɔnu aɖe ʋu nɛ:
46
13 Minɔ ŋudzɔ be miadze si gbɔgbɔme fe dzɔgbevɔ̃ewo. Miwɔ nutefe na
Afetɔ la. Minɔ agbe abe ŋutsuwo ene eye misẽ ŋu. 14 Nu sia nu si miawɔ la, miwɔe
kple amenuveve kpakple lɔlɔ̃.
15 Mieɖoa ŋku Stefana kple efe fomea dzia? Woawoe nye ame gbãtɔ siwo zu
kristotɔwo le Akaya eye wole kpekpeɖeŋu geɖe nam kristotɔwo le afi sia afi. 16
Miwɔ nu siwo woaɖo na mi eye miwɔ nu sia nu si miate ŋui la be miakpe ɖe wo
kple ame bubu siwo katã tsɔ wo ɖokuiwo sa vɔe abe woawo ene eye wowɔa dɔ sesĩe
le mia dome la ŋu. 17 Mekpɔ dzidzɔ ŋutɔ be Stefana, Fortunato kple Akaiko va ɖo
mía gbɔ be yewoakpɔ mí ɖa. Wole kpekpeɖenudɔ siwo miele afĩ sia awɔ nam o la
wɔm nam ɖe mia tefe. 18 Wodo dzidɔ geɖe nam eye wode dzi fo nam ŋutɔ. Meka ɖe
edzi be nenema kee wowɔ na miawo hã. Mexɔe se be miekpɔ ŋudzedze le ame siawo
kple ame bubu siwo le abe woawo ene la fe dɔwɔwɔ ŋu.
Nuwuwu gbedonamewo
19 Hame siwo le Asia le afii la do gbe na mi. Akwila kple Priskila kpakple ame
bubu siwo katã kpea ta le wofe afeme hena sɔlemedede la hã do gbe na mi. 20 Nɔvi
siwo katã le afi sia la bia tso asinye be mado gbe na mi na yewo. Mido gbe na mia
nɔewo kple lɔlɔ̃ si dze la ne miedo go.
21 Meŋlɔ agbalẽ sia fe nya mamlɛtɔwo kple nye ŋutɔ nye asi. 22 Ame sia
ame si melɔ̃a Afetɔ la o la, woafo fi adee. Afetɔ Yesu va! 23 Afetɔ Yesu Kristo fe
lɔlɔ̃ kple amenuveve nanɔ anyi kpli mi katã. 24 Metsɔ nye lɔlɔ̃ na mi katã elabena mí
katã míenye Kristo Yesu tɔwo.